cyanic-selkie/wikianc huggingface dataset:
എ നോന്ങ്
ഷുവാംഗ്/നന്ഗ് വംശം
സിനോ വിയറ്റ്‌നാമീസ് അതിർത്തിയിൽ ഇന്നും വംശീയ വിഭാഗം നിലനിൽക്കുന്നുണ്ട്. 15 ദശലക്ഷത്തിലധികം ഷുവാംഗ്/നന്ഗ് വംശം ഇപ്പോഴും ചൈനയിലും വിയറ്റ്നാമിലുമായി വസിക്കുന്നുണ്ട്. ചൈനയിൽ ഷുവാംഗ് എന്നും വിയറ്റ്നാമിൽ നന്ഗ് വംശം എന്നുമാണ് ഇവർ അറിയപ്പെടുന്നത്. ഇവർ സാധാരണയായി ഷുവാംഗ്/നന്ഗ് വംശം എന്നാണ് അറിയപ്പെടുന്നത്. 11ആം നൂറ്റാണ്ടിൽ പ്രതിസന്ധിയുടെ കാലത്ത്, എ നോന്ങിന്റെ മകന്റെ കീഴിൽ സ്വതന്ത്ര രാജ്യം സ്ഥാപിച്ചു. ഈ വിഭാഗത്തിലെ ഏറ്റവും പ്രസിദ്ധനായ നേതാവ്, നോന്ങ് ഷിഗാഹോ രാജാവായിരുന്നു. ഷുവാംഗ്/നന്ങ് ദേശം ഏറെ പ്രകൃതി സമ്പത്തുള്ള പ്രദേശമായിരുന്നു. ഇതോടെ, വടക്കൻ ഭാഗത്ത് നിന്ന് ചൈനയും ദക്ഷിണ ഭാഗം വഴി വിയറ്റ്‌നാമും ഈ പ്രദേശം കൈയ്യേറ്റം നടത്തി. എളുപ്പത്തിൽ സ്വർണ്ണ ഖനനം നടത്താൻ പറ്റുന്ന പ്രദേശമാണിത്. പുരാതന ചൈനീസ് ഇതിഹാസങ്ങളിൽ ഈ പ്രദേശത്തെ കുറിച്ച് പരാമർശിക്കുന്നുണ്ട്. സ്വർണ്ണം കാക്കുന്ന നേതാക്കൻമാർ ദുഷ്ട പ്രവണതകളെ തുരത്തുമെന്നാണ് ഈ പ്രദേശത്തെ പറ്റി പുരാണങ്ങളിൽ പറയുന്നത്. അപൂർവ്വ ഇനം പക്ഷികളും മൃഗങ്ങളും ഉയർന്ന മൂല്യമുള്ള ഔഷധ സസ്യങ്ങൾ, മറ്റു ധാതുക്കൾ എന്നിവ ഈ പ്രദേശത്ത് സുലഭമാണ്.
ചൈനയിലെ ഒരു സ്വയംഭരണ പ്രവിശ്യയാണ് ഗുവാങ്ക്സിയിലാണ് (ചൈനീസ്: 广西; പിൻയിൻ: Guăngxī; Wade–Giles: Kuang-hsi; pronounced [kwàŋɕí])- ഔദ്യോഗിക നാമം ഗുവാങ്ക്സി ഷുവാങ് ഓട്ടോണമസ് റീജിയൺ (ജി.ഇസെഡ്.എ.ആർ.) ഷുവാംഗ് ജനങ്ങൾ പ്രധാനമായും വസിക്കുന്നത്. തെക്കൻ ചൈനയിൽ വിയറ്റ്നാമുമായുള്ള അതിർത്തിയോടു ചേർന്നു കിടക്കുന്ന പ്രവിശ്യയാണ് ഗുവാങ്ക്സി ആദ്യ കാലത്ത് സാധാരണ പ്രവിശ്യയായിരുന്ന ഗുവാങ്ക്സിയ്ക്ക് സ്വയംഭരണാവകാശം ലഭിച്ചത് 1958-ലാണ്."വിശാലമായ ഭൂവിഭാഗം" എന്നാണ് "ഗുവാങ്ക്" എന്ന പേരിനർത്ഥം. എ.ഡി. 226-ൽ ഈ പ്രവിശ്യ സ്ഥാപിച്ചപ്പൊൾ മുതൽ ഈ പേര് നിലവിലുണ്ട്.
ഷുവാംഗ് ജനവിഭാഗം സംസാരിക്കുന്നത് ഷുവാങ് ഭാഷകളാണ്. ഒരു ഡസനിലധികം തായ് ഭാഷകളിൽ ഉൾപ്പെട്ട ഭാഷകളാണ് ഇത്. തായ് കടായി ഭാഷാ കുടുംബത്തിൽ ഉൾപ്പെട്ട ഭാഷയാണിവ. ഷുവാങ് ഭാഷകൾക്ക് ഒരു ഭാഷാ അടിസ്ഥാനത്തിൽ ഒരു ഏകീകൃത രൂപമില്ല. വടക്കും തെക്കുമുള്ള ഷുവാങ് ഭാഷകളോട് വളരെ അടുത്ത് ബന്ധപ്പെട്ട് കിടക്കുന്നവയാണിവ. പഴയ സുവാങ് ലിപിയായ സ്വന്ദിപ് ലിപിയിലാണ് സുവാങ് ഭാഷകളിൽ ഉപയോഗിക്കുന്നത്.
അവലംബം
വർഗ്ഗം:രക്തസാക്ഷികൾ
പോർഫിറോമോണസ് ജിംഗിവാലിസ്
പോർഫിറോമോണസ് ജിംഗിവാലിസ് ബാക്ടീറോയ്ഡോട്ട എന്ന ഫൈലത്തിൽ പെടുന്നു, ഇത് ചലനരഹിതവും ഗ്രാം-നെഗറ്റീവും വടി ആകൃതിയിലുള്ളതും വായുരഹിതവും രോഗകാരിയുമായ ബാക്ടീരിയമാണ്. ഇത് ബ്ലഡ് അഗറിൽ കറുത്ത കോളനികൾ ഉണ്ടാക്കുന്നു.
വിട്ടുമാറാത്ത പീരിയോൺഡൽ രോഗങ്ങളിൽ കാണപ്പെടുന്ന കൊളാജൻ ഡീഗ്രഡേഷൻ ഈ ഇനത്തിന്റെ കൊളാജനേസ് എൻസൈമുകളിൽ നിന്ന് ഭാഗികമായി സംഭവിക്കുന്നു. പി. ജിംഗിവലിസിന് മനുഷ്യ മോണയിലെ നാരുകൾ ആക്രമിക്കാനും ആൻറിബയോട്ടിക്കുകളുടെ സാന്നിധ്യത്തിൽ അതിജീവിക്കാനും കഴിയുമെന്ന് ഇൻ വിട്രോ പഠനത്തിൽ തെളിഞ്ഞിട്ടുണ്ട്.
പുഴു (ചലച്ചിത്രം)
ഹർഷദ്, ഷർഫു, സുഹാസ് എന്നിവർ ചേർന്ന് രചന നിർവഹിച്ച് നവാഗതയായ രത്തിന സംവിധാനം ചെയ്ത് 2022-ൽ പുറത്തിറങ്ങിയ ഒരു ഇന്ത്യൻ മലയാള-ഭാഷാ നാടക ചലച്ചിത്രമാണ് പുഴു. ചിത്രത്തിൽ മമ്മൂട്ടി പ്രധാന വേഷത്തിൽ എത്തുമ്പോൾ പാർവതി, അപ്പുണ്ണി ശശി, വാസുദേവ് സജീഷ് എന്നിവർ പ്രധാന സഹകഥാപാത്രങ്ങളെ അവതരിപ്പിക്കുന്നു. ചിത്രത്തിന്റെ ഛായാഗ്രഹണം തേനി ഈശ്വറും ചിത്രത്തിന്റെ സംഗീതവും ഗാനങ്ങളും നിർവ്വഹിച്ചിരിക്കുന്നത് ജെയ്ക്സ് ബിജോയും ആണ്.
2021 ഓഗസ്റ്റ് 17 ന് കേരളത്തിലെ എറണാകുളത്ത് ചിത്രീകരണം ആരംഭിച്ച ചിത്രം 2022 ന്റെ ആദ്യ പകുതിയിൽ തിയേറ്ററുകളിൽ റിലീസ് ചെയ്യാൻ തീരുമാനിച്ചിരുന്നു. പിന്നീട് തിയേറ്റർ റിലീസ് ഒഴിവാക്കുമെന്ന് പ്രഖ്യാപിക്കുകയും സോണിലൈവിൽ ഡയറക്ട്-ടു-സ്ട്രീമിംഗ് റിലീസ് ചെയ്യാൻ തീരുമാനിക്കുകയും ചെയ്തു. 2022 മെയ് 12 ന് മലയാളം, ഹിന്ദി, കന്നഡ, തമിഴ്, തെലുങ്ക് ഭാഷകളിൽ ഇത് സോണിലൈവിൽ പ്രദർശിപ്പിച്ചു. മമ്മൂട്ടിയുടെ പ്രകടനത്തിന് പ്രത്യേക പ്രശംസയുമായി ചിത്രത്തിന് നിരൂപകരിൽ നിന്ന് പോസിറ്റീവ് റിവ്യൂകൾ ലഭിച്ചു.
കഥ സംഗ്രഹം
ഇളയ സഹോദരി ഭാരതി,തിയേറ്റർ ആർട്ടിസ്റ്റായ അവരുടെ ഭർത്താവ് കുട്ടപ്പനോടൊപ്പം കുട്ടന്റെ അടുത്തുള്ള ഒരു ഫ്ലാറ്റിൽ താമസിക്കാൻ വരുമ്പോൾ കുട്ടന്റെ ചിത്തഭ്രമം വർദ്ധിക്കുന്നു. ന്യൂനപക്ഷ സമുദായത്തിൽപെട്ട കുട്ടപ്പനുമായി ഒളിച്ചോടിയതിനാൽ സഹോദരി ഭാരതിയുമായി സുഖകരമായ ബന്ധമല്ല കുട്ടനുള്ളത്. ന്യൂനപക്ഷത്തോടുള്ള കുട്ടന്റെ വിദ്വേഷമാണ് കുട്ടപ്പന്റെയും ഭാരതിയുടെയും മരണത്തിൽ കലാശിക്കുന്നത്.
അവലംബം
വർഗ്ഗം:2022-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
പ്രോക്സിമെറ്റാകൈൻ
അമിനോഎസ്റ്റർ ഗ്രൂപ്പിലെ ഒരു ടോപ്പിക്കൽ അനസ്തെറ്റിക് മരുന്നാണ് പ്രോക്സിമെറ്റാകൈൻ അല്ലെങ്കിൽ പ്രൊപാരാകൈൻ.
ക്ലിനിക്കൽ ഫാർമക്കോളജി
കണ്ണിലേക്ക് ഒഴിക്കുമ്പോൾ (ടോപ്പികൽ ആപ്ലിക്കേഷൻ) കോർണിയൽ ടിഷ്യുവിലെ സെൻസറി നാഡി അറ്റങ്ങളിലേക്ക് തുളച്ചുകയറുന്ന ഒരു ലോക്കൽ അനസ്തെറ്റിക് ആണ് പ്രോക്സിമെറ്റാകൈൻ.
പ്രവർത്തനം
പ്രോക്സിമെറ്റാകൈൻ, ന്യൂറോണൽ മെംബ്രണുകളുടെ പെർമിയബിലിറ്റിയ ബാധിക്കുന്നതിനായി വോൾട്ടേജ്-ഗേറ്റഡ് സോഡിയം ചാനലുകളിൽ ഒരു ആന്റഗോണിസ്റ്റ് ആയി പ്രവർത്തിക്കുമെന്ന് വിശ്വസിക്കപ്പെടുന്നു. എന്നിരുന്നാലും ഇത് എങ്ങനെയാണ് വേദന സംവേദനങ്ങൾ തടയുന്നത്, പ്രോക്സിമെറ്റാകൈനിന്റെ കൃത്യമായ പ്രവർത്തന രീതി എന്നിവ അജ്ഞാതമാണ്.
ഉപയോഗം
ടോണോമെട്രി, ഗോണിയോസ്കോപ്പി, കണ്ണിൽ തറയ്ക്കുന്ന മണ്ണ്, പൊടി മറ്റ് വിദേശ വസ്തുക്കൾ എന്നിവ നീക്കംചെയ്യൽ, അല്ലെങ്കിൽ കോർണിയയുടെയും കൺജങ്റ്റൈവയുടെയും ടോപ്പിക്കൽ അനസ്തേഷ്യ ആവശ്യമുള്ള മറ്റ് നടപടിക്രമങ്ങൾ എന്നിവക്കായി പ്രോക്സിമെറ്റാകൈൻ ഹൈഡ്രോക്ലോറൈഡ് ഒഫ്താൽമിക് സൊലൂഷൻ (കണ്ണ് തുള്ളിമരുന്ന്) ആയി ഉപയോഗിക്കുന്നു.
മുന്നറിയിപ്പുകൾ
പ്രോക്സിമെറ്റാകൈൻ പുറമേയുള്ള (ടോപ്പിക്കൽ) നേത്ര ഉപയോഗത്തിന് മാത്രമുള്ളതാണ്, ഇത് കുത്തിവയ്പ്പിന് ഉദ്ദേശിച്ചുള്ളതല്ല. ഈ മറുന്ന് അല്ലെങ്കിൽ മറ്റേതെങ്കിലും ടോപ്പികൽ ഒക്കുലർ അനസ്തെറ്റിക് ദീർഘനാൾ ഉപയോഗിക്കുന്നത് സ്ഥിരമായ കോർണിയൽ അതാര്യതയ്ക്കും അന്ധതക്കും കാരണമാകുന്നു.
വിതരണം
പ്രോക്സിമെറ്റാകൈൻ അതിന്റെ ഹൈഡ്രോക്ലോറൈഡ് സാൾട്ട് ആയി 0.5% സാന്ദ്രതയിൽ തുള്ളിമരുന്നുകളായി ലഭ്യമാണ്. ഇപ്പോൾ പേറ്റന്റിൽ ഇല്ലെങ്കിലും, അൽകെയ്ൻ, അക്-ടെയിൻ, പാരാകൈൻ തുടങ്ങിയ വ്യാപാരനാമങ്ങളിൽ ഇത് ഇപ്പോഴും വിപണനം ചെയ്യപ്പെടുന്നു. പ്രൊപാരകെയ്ൻ 0.5% പോയൻ‌കൈന എന്ന വ്യാപാരനാമത്തിൽ പോയൻ‌ ലബോറട്ടറീസ് വിപണനം ചെയ്യുന്നു.
അവലംബം
വർഗ്ഗം:ലോക്കൽ അനസ്തെറ്റിക്സ്
ഷാ ബ്രദേഴ്സ് സ്റ്റുഡിയോ
ഷാ ബ്രദേഴ്സ് (HK) ലിമിറ്റഡ് 1925 മുതൽ 2011 വരെ പ്രവർത്തിച്ചിരുന്ന ഹോങ്കോങ്ങിലെ ഏറ്റവും വലിയ ചലച്ചിത്ര നിർമ്മാണ കമ്പനിയായിരുന്നു.
1925-ൽ, മൂന്ന് ഷാ സഹോദരന്മാരായ - റഞ്ചെ, റൺമേ, റണ്ടെ എന്നിവർചേർന്ന്- ഷാങ്ഹായിൽ ടിയാനി ഫിലിം കമ്പനി ("യുണീക്ക്" എന്നും അറിയപ്പെടുന്നു) സ്ഥാപിക്കുകയും സിംഗപ്പൂരിൽ ഒരു ചലച്ചിത്ര വിതരണ കമ്പനിയ്ക്ക് അടിസ്ഥാനമിടുകയും  അവിടെ റൺമെയും അവരുടെ ഇളയ സഹോദരൻ റൺ റൺ ഷായും മാതൃ കമ്പനിയായ ഷാ ഓർഗനൈസേഷന്റെ മുൻഗാമിയെ നിയന്ത്രിക്കുകയും ചെയ്തു. റൺമെയും റൺ റൺ ഷായും ഹോങ്കോംഗ് ആസ്ഥാനമായുള്ള സഹോദര കമ്പനിയായ ഷാ ആൻഡ് സൺസ് ലിമിറ്റഡിന്റെ ചലച്ചിത്ര നിർമ്മാണ വ്യവസായം ഏറ്റെടുക്കുകയും 1958 ൽ "ഷാ ബ്രദേഴ്സ്" എന്ന പുതിയ കമ്പനി സ്ഥാപിക്കുകയും ചെയ്തു. 1960-കളിൽ, ഷാ സഹോദരന്മാർ ഒരുകാലത്ത് ലോകത്തിലെ ഏറ്റവും വലിയ സ്വകാര്യ ഉടമസ്ഥതയിലുള്ള സ്റ്റുഡിയോ ആയിരുന്ന മൂവീടൗൺ സ്ഥാപിച്ചു. ദ വൺ-ആംഡ്സ് സ്വോർഡ്സ്മാൻ, കം ഡ്രിങ്ക് വിത് മി, ദ മൈറ്റി പെക്കിംഗ് മാൻ എന്നിവയാണ് കമ്പനിയുടെ ഏറ്റവും പ്രശസ്തമായ നിർമ്മാണങ്ങൾ.
കാലക്രമേണ, ഏകദേശം 1,000 ചിത്രങ്ങൾവരെ നിർമ്മിച്ച ഈ സിനിമാ കമ്പനിയുടെ ചിത്രങ്ങളിൽ, ചിലത് ആ കാലഘട്ടത്തിലെ ഏറ്റവും ജനപ്രിയവും പ്രധാനപ്പെട്ടതുമായ ചൈനീസ് ഭാഷാ ചിത്രങ്ങളായി മാറി. കുങ്ഫു വിഭാഗം സിനിമകളെയും ഇത് ജനപ്രിയമാക്കി. 1987-ൽ, കമ്പനി അതിന്റെ അനുബന്ധ സ്ഥാപനമായ TVB വഴി ടെലിവിഷൻ വ്യവസായത്തിൽ ശ്രദ്ധ കേന്ദ്രീകരിക്കുന്നതിനായി സിനിമാ നിർമ്മാണം നിർത്തിവച്ചു. 2009-ൽ പരിമിതമായ ശേഷിയിൽ അവർ ചലച്ചിത്ര നിർമ്മാണം പുനരാരംഭിച്ചു.
2011-ൽ ഷാ ബ്രദേഴ്‌സ് ക്ലിയർ വാട്ടർ ബേ ലാൻഡ് കമ്പനി ലിമിറ്റഡായി പുനഃസംഘടിപ്പിക്കപ്പെടുകയും അതിന്റെ ഫിലിം നിർമ്മാണ വ്യവസായം ഷാ ഗ്രൂപ്പിലെ മറ്റ് കമ്പനികൾ ഏറ്റെടുക്കുകയും ചെയ്തു.
ചരിത്രം
സിനിമാ നിർമ്മാണ വ്യവസായത്തിൽ ഏർപ്പെടുന്നതിന് മുമ്പ്, ഓപ്പറയിൽ താൽപ്പര്യമുണ്ടായിരുന്ന ഷാ സഹോദരന്മാർ ഷാങ്ഹായിൽ ഒരു തിയേറ്റർ സ്വന്തമാക്കിയിരുന്നു. അവരുടെ പിതാവിനും ഒരു തിയേറ്റർ സ്വന്തമായി ഉണ്ടായിരുന്നു. അവരുടെ തിയേറ്ററിൽ പ്രദർശിപ്പിക്കപ്പെട്ട ഒരു നാടകമായ ദി മാൻ ഫ്രം ഷെൻസി വളരെ ജനപ്രിയമായിരുന്നു. പിന്നീട് ഷാ സഹോദരന്മാർ തങ്ങളുടെ ആദ്യത്തെ ക്യാമറ വാങ്ങുകയും, റഞ്ചെ ഷാ ഈ നാടകം ഒരു നിശബ്ദ സിനിമയാക്കി മാറ്റുകയും അത് വിജയിക്കുകയും ചെയ്തു. റഞ്ചെ ഷായും സഹോദരന്മാരായ റണ്ടെ, റൺമേ എന്നിവരോടൊപ്പം 1925-ൽ ഷാങ്ഹായിൽ ടിയാൻയി ഫിലിം കമ്പനി (യുണിക് എന്നും അറിയപ്പെടുന്നു) എന്ന പേരിൽ ഒരു ചലച്ചിത്ര നിർമ്മാണ കമ്പനി രൂപീകരിച്ചു. കമ്പനിയുടെ ആദ്യകാല ചിത്രങ്ങളായ ന്യൂ ലീഫ് (立地成佛), ഹീറോയിൻ ലി ഫീഫെയ്  (女侠李飛飛) എന്നിവ 1925-ൽ ഷാങ്ഹായിൽ പ്രദർശിപ്പിച്ചു.
ഷാങ്ഹായിലെയും തെക്കുകിഴക്കേ ഏഷ്യയിലെയും തിയേറ്റർ ശൃംഖലകളിൽ ടിയാനി സിനിമകൾ പ്രദർശിപ്പിക്കുന്നതിൽ നിന്ന് ഒഴിവാക്കുന്നതിനായി, വിതരണ, പ്രദർശന വിപണികളുടെ കുത്തകാവകാശം സ്ഥാപിക്കുകയെന്ന ലക്ഷ്യവുമായി ഒരു എതിരാളിയായ സ്റ്റുഡിയോയായ, മിംഗ്‌സിംഗ് ഫിലിം കമ്പനി, മറ്റ് 5 ഷാങ്ഹായ് കമ്പനികളുമായി ചേർന്ന് ഒരു സിൻഡിക്കേറ്റ് രൂപീകരിച്ചു. അതിനാൽ സഹോദരന്മാർക്ക് സ്വന്തമായി ഒരു വിതരണ ശൃംഖല രൂപീകരിക്കാൻ താൽപ്പര്യമുണ്ടാകുകയും അന്ന് കമ്പനിയുടെ ഡിസ്ട്രിബ്യൂഷൻ മാനേജരായിരുന്ന റൺമേ ഷാ, തെക്കുകിഴക്കൻ ഏഷ്യയിൽ ഒരു സിനിമാ വിതരണ വ്യവസായം സ്ഥാപിക്കുന്നതിനായി സിംഗപ്പൂരിലേക്ക് പോയി. ടിയാനി കമ്പനിയുടം മറ്റ് സ്റ്റുഡിയോകളും നിർമ്മിച്ച സിനിമകൾ വിതരണം ചെയ്യുന്നതിനായി റൺമേ  ഹയ് സെങ് കമ്പനിയെ (海星, അത് പിന്നീട് ഷാ ബ്രദേഴ്സ്  പ്രൈവറ്റ് ലിമിറ്റഡ് ആയി മാറി) സംയോജിപ്പിച്ചു. 1927-ൽ അവർ സിംഗപ്പൂരിലെ തൻജോങ് പഗാറിൽ സ്വന്തം സിനിമാശാല നടത്തുകയും മലയയിലേയ്ക്ക് വിപുലീകരിക്കുകയും അവിടെ നാല് സിനിമാശാലകൾ തുറക്കുകയും ചെയ്തു. തെക്ക് കിഴക്കൻ ഏഷ്യയിലെ ഷാ സിനിമാ ശൃംഖലയുടെ ഉടമസ്ഥതയിലുള്ള സിനിമാശാലകളുടെ എണ്ണം 1970-കളോടെ 200-ൽ എത്തി. 1928-ൽ റൺമെയെ സഹായിക്കാനായി സഹോദരൻ റൺ റൺ ഷാ സിംഗപ്പൂരിലേക്ക് താമസം മാറി.
1931-ൽ, ഷാങ്ഹായിലെ ടിയാനി സ്റ്റുഡിയോ ആദ്യത്തെ ചൈനീസ് ശബ്ദ-സിനിമയായി ചിലർ കരുതുന്ന, സ്പ്രിംഗ് ഓൺ സ്റ്റേജ് (歌場春色) നിർമ്മിച്ചു. 1932-ൽ, അവർ കന്റോണീസ് ഓപ്പറ ഗായകനായ സിറ്റ് ഗോക്-സിനുമായി (薛覺先) ചേർന്ന് ആദ്യത്തെ കന്റോണീസ് ഭാഷയിലെ ശബ്ദചിത്രമായ വൈറ്റ് ഗോൾഡൻ ഡ്രാഗൺ (白金龍) നിർമ്മിച്ചു. ഈ സിനിമ വൻ വിജയമായിത്തീർന്നതോടെ 1934-ൽ അവർ കന്റോണീസ് ഭാഷാ സിനിമകൾ നിർമ്മിക്കുന്നതിനായി കൗലൂണിൽ ടിയാൻയി സ്റ്റുഡിയോ (ഹോങ്കോംഗ്) സ്ഥാപിച്ചു. നാൻജിംഗ് ഗവൺമെന്റ് ആയോധനകലാ സിനിമകൾക്കും കന്റോണീസ് സിനിമകൾക്കും നിരോധനം പുറപ്പെടുവിച്ചതിനാൽ ഹോങ്കോങ്ങിലേക്കുള്ള ചുവടുമാറ്റം അവർ ത്വരിതപ്പെടുത്തുകയും രണ്ട് വർഷത്തിന് ശേഷം അവർ മുഴുവൻ സിനിമാ നിർമ്മാണ പ്രവർത്തനങ്ങളും ഷാങ്ഹായിൽ നിന്ന് ഹോങ്കോങ്ങിലേക്ക് മാറ്റുകയും ചെയ്തു. ടിയാൻയിയെ നാൻയാങ് (南洋) പ്രൊഡക്ഷൻസിലേക്ക് പുനഃസംഘടിപ്പിക്കുകയും റണ്ടെ സ്റ്റുഡിയോയുടെ തലവനാകുകയും ചെയ്തു. 1937-ൽ സിംഗപ്പൂരിലെ തങ്ങളുടെ ആദ്യത്തെ ഫിലിം നിർമ്മാണ സ്റ്റുഡിയോയുടെ പദ്ധതി പ്രഖ്യാപിച്ച അവർ മലായ്, കന്റോണീസ് ഭാഷാ സിനിമകൾ നിർമ്മിക്കുന്നതിനായി 1940-ൽ ഒരു സ്റ്റുഡിയോ നിർമ്മിച്ചു. തുടർന്ന് 1941-ൽ ജലൻ അമ്പാസിൽ സിംഗപ്പൂർ ഫിലിം സ്റ്റുഡിയോ എന്ന പേരിൽ മറ്റൊരു സ്റ്റുഡിയോയും സ്ഥാപിക്കപ്പെട്ടു. 1967 വരെ നിലനിന്ന മലായ് ഫിലിം പ്രൊഡക്ഷൻസ് എന്ന സ്റ്റുഡിയോയ്ക്ക് കീഴിൽ ഇത് മലയ് സിനിമകൾ നിർമ്മിച്ചിരുന്നു. ഈ കാലഘട്ടത്തിലെ ഏറ്റവും പ്രമുഖനായ മലയ നടനും സംവിധായകനും നിർമ്മാതാവും പി. റാംലീ ആയിരുന്നു.
ഷാ ബ്രദേഴ്സിന്റെ വ്യവസായം വികസിച്ചുകൊണ്ടിരുന്നുവെങ്കിലും രണ്ടാം ലോകമഹായുദ്ധസമയത്ത് ജപ്പാനീസ് സേന മലയയും സിംഗപ്പൂരും പിടിച്ചടക്കിയപ്പോൾ അവർക്ക് തിരിച്ചടി നേരിട്ടു. യുദ്ധാനന്തരം അവർ വ്യവസായം പുനർനിർമിക്കാൻ തുടങ്ങി. 1950-കളിൽ, ചൈനീസ് വൻകരയിലെ കമ്മ്യൂണിസ്റ്റ് ഏറ്റെടുക്കൽ വിദേശ ചൈനീസ് സമൂഹങ്ങളിലേക്കുള്ള മന്ദാരിൻ സിനിമകളുടെ വിതരണം വെട്ടിക്കുറച്ചതിനാൽ, കന്റോണീസ് ഭാഷയിൽ നിന്ന് മാൻഡറിനിലേക്ക് ചലച്ചിത്ര നിർമ്മാണം മാറ്റാൻ നാന്യാങ് പ്രൊഡക്ഷൻസ് ആരംഭിച്ചു. ഈ കാലഘട്ടത്തിൽ, ഷാ ആൻഡ് സൺസ് ലിമിറ്റഡ് എന്ന പേരിലാണ് നന്യാങ് സ്റ്റുഡിയോ പ്രവർത്തിച്ചിരുന്നത്. 1950-കളിലെ മന്ദാരിൻ സിനിമകൾ പ്രാഥമികമായി ഒരു സമകാലിക പശ്ചാത്തലത്തിലുള്ള വെൻയി സിനിമകളും (文藝片) ചില കാലിക നാടകീയ സിനിമകളുമായിരുന്നു. 1957-ൽ, റൺ റൺ ഷാ ഹോങ്കോങ്ങിലേക്ക് മാറുകയും, ഷാ ബ്രദേഴ്‌സ് (ഹോങ്കോംഗ്) ലിമിറ്റഡ് എന്ന പുതിയ കമ്പനി സ്ഥാപിക്കുകയും ക്ലിയർവാട്ടർ ബേയിൽ ഒരു പുതിയ സ്റ്റുഡിയോ നിർമ്മിച്ച് അത് 1961-ൽ മൂവീടൗൺ എന്ന പേരിൽ ഔദ്യോഗികമായി പ്രവർത്തനമാരംഭിക്കുകയും ചെയ്തു. 1960-കളുടെ മധ്യത്തിൽ, 15 സ്റ്റേജുകളും രണ്ട് സ്ഥിരം സെറ്റുകളും അത്യാധുനിക ചലച്ചിത്ര നിർമ്മാണ ഉപകരണങ്ങളും സൗകര്യങ്ങളും 1,300 ജീവനക്കാരുമുണ്ടായിരുന്ന മൂവിടൗൺ ചൈനീസ് ചലച്ചിത്രനിർമ്മാണത്തിലെ ഏറ്റവും വലുതും മികച്ചതുമായ സ്റ്റുഡിയോയും ലോകത്തിലെ സ്വകാര്യ ഉടമസ്ഥതയിലുള്ള ഏറ്റവും വലിയ സ്റ്റുഡിയോയും ആയിരുന്നു. 1960 കളിൽ ചരിത്ര, സംഗീത നാടകങ്ങൾ ജനപ്രിയമായപ്പോൾ പിന്നീടുള്ള ദശകത്തിൽ കുങ് ഫു സിനിമകൾ ജനപ്രിയമായി. ദി മാഗ്നിഫിസന്റ് കൺകുബൈൻ, ദ ലവ് എറ്റേൺ, ബോക്‌സ് ഓഫീസ് റെക്കോർഡുകൾ തകർത്ത വൺ-ആംഡ് സ്വോർഡ്മാൻ തുടങ്ങി ഷാ ബ്രദേഴ്‌സിന്റെ ഈ കാലഘട്ടത്തിൽ നിർമ്മിച്ച ഏറ്റവും ശ്രദ്ധേയമായ ചില സിനിമകളിൽ  ചിലതിന്റെ ഒന്നിലധികം തുടർച്ചകൾ സൃഷ്ടിക്കപ്പെടുകയും ചെയ്‌തു. 1970-കളിൽ നിർമ്മിച്ച ഫൈവ് ഫിംഗേഴ്‌സ് ഓഫ് ഡെത്ത്, ദി 36ത് ചേംബർ ഓഫ് ഷാവോലിൻ എന്നിവ ഉൾപ്പെടുന്ന കുങ്-ഫു വിഭാഗത്തിലുള്ള സിനിമകളെയും സ്റ്റുഡിയോ ജനപ്രിയമാക്കി. 1960-കൾ ഷാ ബ്രദേഴ്‌സും മറ്റൊരു കമ്പനിയായ കാഥേ ഓർഗനൈസേഷനും തമ്മിലുള്ള കടുത്ത മത്സരത്തിന്റെ കാലഘട്ടമായിരുന്നു, എന്നാൽ ഒടുവിൽ ഷാ ബ്രദേഴ്‌സ് മേൽക്കൈ നേടുകയും 1970-ൽ കാഥേ സിനിമാ നിർമ്മാണം അവസാനിപ്പിക്കുകയും ചെയ്തു. 1967-ൽ TVB ആരംഭിച്ചപ്പോൾ സർ റൺ റൺ ഷാ ടെലിവിഷൻ രംഗത്ത് സാന്നിദ്ധ്യ അറിയിച്ചു. 1969-ൽ, ഷാ ബ്രദേഴ്‌സ് (HK) ഓഹരികൾ ഇഷ്യൂ ചെയ്യുകയും ഒരു പൊതു കമ്പനിയായി മാറുകയും ചെയ്തു.
1970-കളിൽ, ബ്രൂസ് ലീ അഭിനയിച്ച എന്റർ ദി ഡ്രാഗൺ എന്ന ആയോധനകലാ ചിത്രത്തിലൂടെ അന്താരാഷ്ട്രതലത്തിൽ ഗണ്യമായ വിജയം നേടിയ ഗോൾഡൻ ഹാർവെസ്റ്റ് എന്ന പുതിയ സ്റ്റുഡിയോയിൽ നിന്ന് ഷാ ബ്രദേഴ്‌സിന് ശക്തമായ വെല്ലുവിളി നേരിടേണ്ടിവന്നു. ഷാ ബ്രദേഴ്സ് പിന്നീട് പാശ്ചാത്യ നിർമ്മാതാക്കളുമായി സഹകരിച്ച് അന്താരാഷ്ട്ര വിപണിയിൽ സിനിമകൾ നിർമ്മിക്കാൻ തുടങ്ങുകയും അതോടൊപ്പം മെറ്റിയർ, ബ്ലേഡ് റണ്ണർ തുടങ്ങിയ സിനിമകളിൽ നിക്ഷേപം നടത്തുകയും ചെയ്തു. എന്നിരുന്നാലും, ഗോൾഡൻ ഹാർവെസ്റ്റിൽ നിന്നുള്ള മത്സരവും വർദ്ധിച്ചുവരുന്ന പൈറസിയും കാരണം 1986-ൽ ഷാ ബ്രദേഴ്സ് സിനിമാ നിർമ്മാണം നിർത്തുകയും പകരം ടിവി പ്രോഗ്രാമുകളുടെ നിർമ്മാണത്തിൽ ശ്രദ്ധ കേന്ദ്രീകരിക്കുകയും ചെയ്തു. 1986-ൽ മൂവീടൗൺ ടിവി സിറ്റിയായി മാറുകയും ടിവി പരിപാടികളുടെ നിർമ്മാണത്തിനായി ടിവിബിക്ക് പാട്ടത്തിന് നൽകുകയും ചെയ്തു. 1988-ൽ, ഷാ ഓർഗനൈസേഷന്റെ കീഴിൽ കമ്പനി പുനഃസംഘടിപ്പിക്കപ്പെട്ടു. 1990-കളിൽ, ഷാ വീണ്ടും ഏതാനും സിനിമകൾ നിർമ്മിക്കാൻ തുടങ്ങിയെങ്കിലും മുമ്പത്തതുപോലെ വിജയിക്കാൻ സാധിച്ചില്ല. ഷാ പിന്നീട് ഹോങ്കോങ്ങിലെ ത്സെങ് ക്വാൻ ഒയിലെ ഒരു പുതിയ സൈറ്റിലേക്ക് മാറ്റി സ്ഥാപിച്ചു.
ഷോണ ഭാഷ
ഷോണ ഭാഷ Shona /ˈʃoʊnə/, അല്ലെങ്കിൽ ചിഷോണ ഏറ്റവും കൂടുതൽ സംസാരിക്കുന്ന ബാണ്ടു ഭാഷകളിലൊന്നാണ്. സിംബാബ്‌വേയിലെ ഷോണ ജനതയാണ് പ്രാദേശികമായി ഈ ഭാഷ കൈകാര്യം ചെയ്യുന്നത്. ഷോണയുടെ ഭാഷാഭേദമായ സെസുറു, കറംഗ, മന്യിക, കൊറെക്കൊറെ എന്നിവ ഉപയൊഗിക്കുന്ന ജനങ്ങളെ തിരിച്ചറിയാനും ഈ പദം ഉപയോഗിച്ചുവരുന്നു.
ഗ്രന്ഥസൂചി
വർഗ്ഗം:ആഫ്രിക്കയിലെ ഭാഷകൾ
ബോറിസ് അൽമാസൊവ്
ബോറിസ് അൽമാസൊവ് (Russian: Бори́с Никола́евич Алма́зов; IPA: [bɐˈrʲis nʲɪkɐˈlajɪvʲɪtɕ ɐlˈmazəf] ( listen); November 11 [O.S. October 27] 1827, Vyazma, Smolensk Governorate, Russian Empire, - April 15 [O.S. April 3] 1876 റഷ്യൻ കവിയും വിവർത്തകനും സാഹിത്യവിമർശകനും ആയിരുന്നു. മോസ്കോയിലായിരുന്നു തന്റെ ജീവിതകാലം കൂടുതലും ചിലവഴിച്ചത്.
വർഗ്ഗം:റഷ്യൻ കവികൾ വർഗ്ഗം:റഷ്യൻ സാഹിത്യപ്രവർത്തകർ വർഗ്ഗം:നവംബർ 11-ന് ജനിച്ചവർ വർഗ്ഗം:1827-ൽ ജനിച്ചവർ വർഗ്ഗം:ഏപ്രിൽ 15-ന് മരിച്ചവർ വർഗ്ഗം:1876-ൽ മരിച്ചവർ
വരവൂർ കീഴ്ത്തളി മഹാദേവക്ഷേത്രം
തൃശ്ശൂർ ജില്ലയിൽ വരവൂർ ഗ്രാമപഞ്ചായത്തിൽ സ്ഥിതിചെയ്യുന്ന ഒരു ശിവക്ഷേത്രമാണ് വരവൂർ കീഴ്ത്തളി മഹാദേവക്ഷേത്രം. ശിവലിംഗങ്ങളുടെ നാട് എന്ന അപരനാമത്തിൽ അറിയപ്പെടുന്ന വരവൂരിൽ സ്ഥിതിചെയ്തിരുന്ന 108 ശിവക്ഷേത്രങ്ങളിലൊന്നായ ഈ ക്ഷേത്രം ടിപ്പു സുൽത്താന്റെ പടയോട്ടത്തിൽ തകർന്നുപോകുകയും പിന്നീട് നവീകരിയ്ക്കുകയും ചെയ്ത രൂപത്തിലാണ് ഇപ്പോൾ കാണപ്പെടുന്നത്. ഈ ക്ഷേത്രത്തിലെ പ്രധാന മൂർത്തി, കിരാതമൂർത്തി സങ്കല്പത്തിലുള്ളതും മൃത്യുഞ്ജയ ജീവനകലയോടുകൂടിയതുമായ ശിവനാണ്. കേരളത്തിലെ ഏറ്റവും വലിയ ശിവലിംഗങ്ങളിലൊന്നാണ് ഇവിടെയുള്ളത്. ഉപദേവതകളായി ഗണപതി, അയ്യപ്പൻ, നരസിംഹമൂർത്തി, ഭഗവതി, നാഗദൈവങ്ങൾ എന്നിവർക്കും ക്ഷേത്രത്തിൽ പ്രതിഷ്ഠകളുണ്ട്.
36 പടികളോടുകൂടിയ അതിമനോഹരമായ ക്ഷേത്രസമുച്ചയമാണ് ഇപ്പോൾ ഈ ക്ഷേത്രത്തിനുള്ളത്. ഉയരത്തിൽ സ്ഥിതിചെയ്യുന്ന മതിലകവും അവിടെയുള്ള നിർമ്മിതികളും ആരുടെയും മനം മയക്കുന്ന കാഴ്ചയാണ്. ക്ഷേത്രത്തിലുള്ള 36 പടികൾക്കും വർഷത്തിലൊരിയ്ക്കൽ വിശേഷാൽ പൂജ നടത്തിവരുന്നുണ്ട്. ശൈവാഗമ പൂജ അഥവാ പടിപൂജ എന്നറിയപ്പെടുന്ന ഈ പൂജ നടത്തപ്പെടുന്നത് ക്ഷേത്രത്തിലെ പ്രതിഷ്ഠാദിനമായ മേടമാസത്തിലെ പുണർതം നാളിലാണ്. കേരളത്തിൽ പടിപൂജ നടക്കുന്ന രണ്ടേ രണ്ട് ക്ഷേത്രങ്ങളിലൊന്നാണിത്. ശബരിമല ക്ഷേത്രമാണ് മറ്റേത്. കുംഭമാസത്തിലെ മഹാശിവരാത്രി, വൃശ്ചികമാസത്തിലെ അയ്യപ്പൻ വിളക്ക് എന്നിവയും ക്ഷേത്രത്തിലെ പ്രധാന വിശേഷദിവസങ്ങളാണ്. നാട്ടുകാരുടെ നേതൃത്വത്തിലുള്ള ഒരു കമ്മിറ്റിയാണ് ക്ഷേത്രഭരണം നടത്തിവരുന്നത്.
ഐതിഹ്യം
ക്ഷേത്രോത്പത്തിയെക്കുറിച്ച് വ്യക്തമായ ധാരണകൾ എവിടെയും കാണാനില്ല. പുരാതന കേരളത്തിലെ നൂറ്റെട്ട് ശിവാലയങ്ങളിൽ പെട്ട ക്ഷേത്രമായതിനാൽ, പരശുരാമൻ പ്രതിഷ്ഠിച്ച ക്ഷേത്രമാണെന്ന് ഊഹിയ്ക്കാം. എന്നാൽ, അതിനും വ്യക്തത പോരാ. എന്തായാലും ഏകദേശം ആയിരത്തിലധികം വർഷം പഴക്കം ക്ഷേത്രത്തിനുണ്ടെന്ന് അനുമാനിയ്ക്കാം.
ചരിത്രം
വരവൂർ ഗ്രാമത്തിൽ സ്ഥിതിചെയ്തിരുന്ന നൂറ്റെട്ട് ശിവാലയങ്ങളിൽ ഒന്നായ കീഴ്ത്തളി ക്ഷേത്രം, ഒരുകാലത്ത് വരവൂരിന്റെ തിലകക്കുറിയായി നിലകൊണ്ടുവന്നിരുന്നു. ആദ്യകാലത്ത് ഭാരതപ്പുഴ ഈ ക്ഷേത്രത്തിന് സമീപത്തുകൂടിയാണ് ഒഴുകിയിരുന്നതെന്ന് പറയപ്പെടുന്നു. പിന്നീടെന്നോ വഴിമാറിയൊഴുകിയതാണ്. നിളയുടെ സാന്നിദ്ധ്യം മൂലം ഈ ഗ്രാമം വാരണാസിയ്ക്ക് തുല്യമായി കണക്കാക്കപ്പെട്ടുവന്നു. ചേരമാൻ പെരുമാൾ അടക്കം നിരവധി പ്രമുഖർ ഈ ക്ഷേത്രങ്ങളിൽ ദർശനത്തിനെത്തുകയുണ്ടായിട്ടുണ്ട്. 'കല്ലുകൾ ശിവലിംഗങ്ങൾ, വാരികൾ തീർത്ഥങ്ങളും' എന്ന പഴഞ്ചൊല്ല് അന്വർത്ഥമാക്കും വിധത്തിൽ അക്കാലത്ത് ഈ പ്രദേശം മുഴുവനും ശിവക്ഷേത്രങ്ങളും അവയോടനുബന്ധിച്ചുള്ള കുളങ്ങളുമായിരുന്നു.
എന്നാൽ, ടിപ്പുവിന്റെ പടയോട്ടത്തിൽ ഇവയ്ക്ക് വ്യാപകമായ നാശനഷ്ടങ്ങൾ സംഭവിയ്ക്കുകയുണ്ടായി. വരവൂരിലെ പുരാതനമായ തളി ക്ഷേത്രം ഒഴികെയുള്ള എല്ലാ ക്ഷേത്രങ്ങളും ഇതിൽ തകർക്കപ്പെടുകയുണ്ടായി. എന്നാൽ, ഇവിടെയുള്ള ശിവലിംഗങ്ങൾ അദ്ഭുതകരമായി രക്ഷപ്പെടുകയായിരുന്നു. എങ്കിലും ദീർഘകാലം ഇവ അനാഥമായിക്കിടക്കുകയുണ്ടായി. റോഡിന് സമീപവും പലരുടെയും വീടുകളിലും പറമ്പുകളിലുമൊക്കെയായി അവ ചിതറിക്കിടന്നു. ഏത് ക്ഷേത്രത്തിലുണ്ടായിരുന്നതാണെന്നുപോലും നാട്ടുകാർക്ക് വിവരമുണ്ടായിരുന്നില്ല. കീഴ്ത്തളി ക്ഷേത്രത്തിലെ ശിവലിംഗമാകട്ടെ, ചെറിയൊരു കുന്നിന്റെ മുകളിലാണ് നിൽക്കുന്നുണ്ടായിരുന്നത്. ഇതും ഒരു വ്യക്തിയുടെ കയ്യിലായിരുന്നു. എന്നാൽ, ഈ ക്ഷേത്രത്തെക്കുറിച്ച് ചില വിവരങ്ങൾ നാട്ടുകാർക്ക് ലഭ്യമായിരുന്നു. യഥാർത്ഥ ക്ഷേത്രത്തിന് ഒന്നരയേക്കർ വിസ്തീർണ്ണമുണ്ടായിരുന്നതായി ചില രേഖകൾ പറയുന്നുണ്ട്. എന്നാൽ, അവയിൽ ഭൂരിഭാഗവും അന്യാധീനപ്പെട്ടുപോകുകയും ഒടുവിൽ പതിനാറുസെന്റ് സ്ഥലം മാത്രം അവശേഷിയ്ക്കുകയും ചെയ്തു. ഈ സ്ഥലം വിലയ്ക്കുവാങ്ങി ക്ഷേത്രം പണിയാനായിരുന്നു നാട്ടുകാരുടെ പദ്ധതി. അതനുസരിച്ച് 2001-ൽ ക്ഷേത്രം പുനരുദ്ധരിയ്ക്കുന്നതുമായി ബന്ധപ്പെട്ട് ഒരു കമ്മിറ്റി രൂപവത്കരിയ്ക്കാൻ അവർ തീരുമാനിച്ചു. 2007-ൽ സ്ഥലം ഉടമയുടെ കയ്യിൽ നിന്ന് ക്ഷേത്രഭൂമി വാങ്ങിയ കമ്മിറ്റി, അവിടെ ശ്രീകോവിലും അന്നദാനമണ്ഡപവും ക്ഷേത്രജീവനക്കാർക്ക് താമസിയ്ക്കാനുള്ള സ്ഥലവും നിർമ്മിയ്ക്കുകയുണ്ടായി. 2008 മേയ് പത്തിന്, മേടമാസത്തിലെ പുണർതം നക്ഷത്രത്തിൽ മഹാദേവന്റെ പുനഃപ്രതിഷ്ഠയും നടത്തി. ക്ഷേത്രത്തിൽ ബാക്കിയുണ്ടായിരുന്ന പതിനാറുസെന്റിനൊപ്പം ഇരുപതുസെന്റ് അധികം ഭൂമി ഇതിനായി കമ്മിറ്റി വാങ്ങുകയുണ്ടായി. അങ്ങനെ മൊത്തം സ്ഥലം മുപ്പത്തിയാറുസെന്റായി. ഇവിടെനിന്നാണ് ക്ഷേത്രത്തിന്റെ പുനരുദ്ധാരണപ്രവർത്തനങ്ങൾ തുടങ്ങുന്നത്.
2011-ൽ ക്ഷേത്രനവീകരണത്തിന്റെ രണ്ടാം ഘട്ടം ആരംഭിച്ചു. ഉപദേവതാക്ഷേത്രങ്ങൾ, നാലമ്പലം, തിടപ്പള്ളി, പടിക്കെട്ടുകൾ തുടങ്ങിയവയുടെ നിർമ്മാണമായിരുന്നു ഇതിൽ. 2011 നവംബർ 14-ന് കാഞ്ചി കാമകോടിപീഠം മഠാധിപതി ശങ്കരാചാര്യ ജയേന്ദ്ര സരസ്വതി സ്വാമികളാണ് ക്ഷേത്രനിർമ്മാണത്തിന് തറക്കല്ലിട്ടത്. 2012 ഫെബ്രുവരി മാസത്തിൽ ക്ഷേത്രനിർമ്മാണം തുടങ്ങുകയും 2014 മേയ് മാസത്തിൽ നാഗദൈവങ്ങൾ ഒഴികെയുള്ള ഉപദേവതകളുടെ പ്രതിഷ്ഠകൾ നടക്കുകയും ചെയ്തു. ഇതിനുശേഷം ക്ഷേത്രത്തിലേയ്ക്കുള്ള പടിക്കെട്ടുകളുടെ നിർമ്മാണവും നാഗപ്രതിഷ്ഠയും നടക്കുകയുണ്ടായി. 2016 മേയ് 11-ന്, ക്ഷേത്രത്തിന്റെ പ്രതിഷ്ഠാദിനമായ മേടമാസത്തിലെ പുണർതം നാളിലാണ് പുനർനിർമ്മിയ്ക്കപ്പെട്ട ക്ഷേത്രത്തിന്റെ സമർപ്പണം നടന്നത്. അതിനോടനുബന്ധിച്ചുതന്നെയാണ് ക്ഷേത്രത്തിന്റെ വിശേഷച്ചടങ്ങായ ശൈവാഗമ പടിപൂജ ആദ്യമായി നടന്നതും. നിലവിൽ, ഇവിടെ അതിഗംഭീരമായ ഒരു ക്ഷേത്രസമുച്ചയം തന്നെ രൂപം കൊണ്ടിട്ടുണ്ട്. ക്ഷേത്രത്തിലെ ശൈവാഗമ പടിപൂജ അതിവിശേഷമായി ആചരിച്ചുവരുന്നു. ലോകത്ത് മറ്റൊരു ശിവക്ഷേത്രത്തിലും ഇത് നടക്കുന്നില്ല എന്നതുതന്നെയാണ് ഇതിന്റെ വലിയ പ്രത്യേകത. ക്ഷേത്രത്തിലെ പടിക്കെട്ടുകൾക്ക് അടിയിൽ ഇരുവശങ്ങളിലുമായി ശിവസൂക്തത്തിലെ നാമങ്ങളും, നടുക്ക് പാർവ്വതീദേവിയുടെ നാമങ്ങളും ആലേഖനം ചെയ്യപ്പെട്ടിട്ടുണ്ട്. ഇവിടങ്ങളിലാണ് പൂജ നടക്കുന്നത്. തന്മൂലം, ശിവ-ശക്തി ആരാധനയാണ് ഇവിടെ നടക്കുന്നത് നിരവധി ആളുകളാണ് ഈ പ്രത്യേകത അറിഞ്ഞ് ഇവിടെ വരുന്നത്.
ക്ഷേത്രപരിസരവും മതിലകവും
വരവൂർ തളി ഗ്രാമത്തിന്റെ ഒത്ത നടുക്ക്, റോഡ് നിരപ്പിൽ നിന്ന് ഏകദേശം 200 അടി ഉയരത്തിലാണ് ക്ഷേത്രസമുച്ചയം സ്ഥിതിചെയ്യുന്നത്. പടിഞ്ഞാറോട്ടാണ് ക്ഷേത്രദർശനം. ക്ഷേത്രത്തിന് മുന്നിലൂടെ മുള്ളൂർക്കര-പട്ടാമ്പി ബസ്റൂട്ട് കടന്നുപോകുന്നു. ക്ഷേത്രത്തോടനുബന്ധിച്ച് ഒരു ബസ് സ്റ്റോപ്പുമുണ്ട്. താഴെനിന്ന് ക്ഷേത്രത്തിലേയ്ക്ക് കയറാനായി 36 കരിങ്കൽപ്പടികൾ പണിതിട്ടുണ്ട്. ഈ പടിക്കെട്ടുകൾ മൂന്നായി തിരിച്ചിരിയ്ക്കുന്നു. ഒന്ന് ക്ഷേത്രത്തിലേയ്ക്ക് കയറിപ്പോകാനും, മറ്റേത് ക്ഷേത്രത്തിൽനിന്ന് ഇറങ്ങിവരാനുമാണ്. നടുക്കുള്ള വഴികളുടെ അടിയിൽ ഇരുവശങ്ങളിലായി ശിവസഹസ്രനാമത്തിൽ നിന്നുള്ള നാമങ്ങളും, നടുക്ക് 51 അക്ഷരങ്ങളോട് ചേർന്നുള്ള പ്രത്യേകതരം ശിവനാമങ്ങളും, അവയ്ക്കൊപ്പം തന്നെ പാർവ്വതീദേവിയുടെ നാമാവലിയും എഴുതിവച്ചിട്ടുണ്ട്. ഈ ഭാഗങ്ങളിലാണ് പടിപൂജ നടക്കുന്നത്. പടിക്കെട്ടുകൾക്കുതാഴെ തെക്കുപടിഞ്ഞാറായി നാഗദൈവങ്ങളുടെ പ്രതിഷ്ഠ കാണാം. നാഗരാജാവായി വാസുകി കുടികൊള്ളുന്ന ഈ ക്ഷേത്രത്തിൽ, കൂടെ നാഗയക്ഷിയും ചിത്രകൂടവുമുണ്ട്. എല്ലാമാസവും ആയില്യം നാളിൽ ഇവർക്ക് വിശേഷാൽ പൂജകളും കന്നിമാസത്തിലെ ആയില്യത്തിന് സർപ്പബലിയുമുണ്ട്.
പടികൾ കയറി മുകളിലെത്തുമ്പോൾ നേരെ മുമ്പിൽ വലിയ ബലിക്കല്ല് സ്ഥിതിചെയ്യുന്നു. താരതമ്യേന വലുപ്പം കുറവാണ് ഈ ബലിക്കല്ലിന് എന്നതിനാൽ പുറത്തുനിന്നുനോക്കുമ്പോൾ തന്നെ ശിവലിംഗം വ്യക്തമായി കാണാം. ക്ഷേത്രത്തിൽ കൊടികയറി ഉത്സവമില്ലാത്തതിനാൽ കൊടിമരമില്ല. ആധുനിക നിർമ്മിതിയായതിനാൽ പുറത്തെ പ്രദക്ഷിണവഴി പൂർണ്ണമായും ടൈൽസ് പാകിയാണ് നിർമ്മിച്ചിരിയ്ക്കുന്നത്. വളരെ ഇടുങ്ങിയതാണ് പ്രദക്ഷിണവഴിയെങ്കിലും പ്രദക്ഷിണം നിർബാധം നടത്താവുന്നതാണ്. ഉയരത്തിൽ നിർമ്മിച്ച ക്ഷേത്രമായതിനാൽ ഇവിടെനിന്ന് നമുക്ക് ചുറ്റുമുള്ള സ്ഥലങ്ങളുടെ ദൃശ്യങ്ങൾ വ്യക്തമായി ലഭിയ്ക്കുന്നതാണ്. കിഴക്കുഭാഗത്ത് മുൻ സൂചിപ്പിച്ചപോലെ അന്നദാനമണ്ഡപവും കഴകക്കാരുടെ താമസസ്ഥലവും കാണാം. ഇവയൊഴിച്ചുനിർത്തിയാൽ മറ്റൊരു നിർമ്മിതിയും ഇവിടെയില്ല.
കഭീ കഭീ മേരേ ദിൽ മേ
യാഷ് ചോപ്ര സംവിധാനം ചെയ്ത ‘കഭീ കഭീ’ എന്ന ഹിന്ദി ചിത്രത്തിലെ ഗാനമാണ് കഭീ കഭീ മേരേ ദിൽ മേ. സാഹിർ ലുധിയാൻവിയുടെ രചനയ്ക്ക് സംഗീത സംവിധായകനായ മുഹമ്മദ് സഹുർ ഖയ്യാം ഹഷ്മി ആണ് ഈണം പകർന്നത്. മുകേഷ് ആലപിച്ച ഈ ഗാനത്തിന് 1976ലെ മികച്ച രചന, സംഗീതം, ആലാപനം എന്നീ മൂന്ന് ഫിലിം ഫെയർ പുരസ്കാരങ്ങൾ ലഭിച്ചു. ലതാ മങ്കേഷ്കറും മുകേഷും ചേർന്നു പാടുന്ന യുഗ്മഗാനത്തിന്റെ മറ്റൊരു ട്രാക്കും ചിത്രത്തിലുണ്ട്. ഇന്ത്യൻ സിനിമാ ഗാനങ്ങളിലെ ഏറ്റവും മികച്ച പ്രണയരചനകളിലൊന്നായി ഈ ഗാനം വിലയിരുത്തപ്പെട്ടിട്ടുണ്ട്.
സിനിമയിൽ
ഈ യുഗ്മഗാനത്തിൽ രാഖിയും ശശി കപൂറുമാണ് അഭിനയിച്ചിരിക്കുന്നത്. വിവാഹ രാത്രിയിൽ മണിയറയുടെ പശ്ചാത്തലത്തിലാണ് ഈ ഗാനം.
പുറം കണ്ണികൾ
വർഗ്ഗം:ഹിന്ദി ചലച്ചിത്രഗാനങ്ങൾ വർഗ്ഗം:മുകേഷ് പാടിയ പാട്ടുകൾ വർഗ്ഗം:ലത മങ്കേഷ്കർ പാടിയ പാട്ടുകൾ
ചക്രശില വന്യജീവിസങ്കേതം
വലത്ത്‌|ലഘുചിത്രം|250x250ബിന്ദു|A golden langur ഇന്ത്യൻ സംസ്ഥാനമായ ആസാമിലെ ഝുബ്രി, കൊക്രജാർ എന്നീ ജില്ലകളിലായി സ്ഥിതിചെയ്യുന്ന വന്യജീവിസങ്കേതമാണ് ചക്രശില വന്യജീവിസങ്കേതം(ആസാമീസ്: চক্ৰশিলা অভয়াৰণ্য). ഗോൾഡൻ ലംഗൂറിന്റെ പേരിലാണ് ഈ വന്യജീവിസങ്കേതം അറിയപ്പെടുന്നത്. ഗോൾഡൻ ലംഗൂറിനെ സംരക്ഷിക്കുന്നതിനായി നിർമ്മിച്ച ഇന്ത്യയിലെ രണ്ടാമത്തെ വന്യജീവിസങ്കേതമാണിത്.
ചരിത്രം
ചക്രശില മലനിര 1966 ജൂലൈ 14 ലാണ് ആദ്യമായി സംരക്ഷിതവനമായി പ്രഖ്യാപിച്ചത്. 1994 ൽ ഇത് ഒരു വന്യജീവിസങ്കേതമായി ആസ്സാം സർക്കാർ പ്രഖ്യാപിച്ചു. നേച്ചർസ് ബീക്കൺ എന്ന തദ്ദേശീയ പരിസ്ഥിതി പ്രവർത്തകരുടെ സംഘം ഈ പ്രവർത്തനങ്ങളിൽ പ്രധാന പങ്ക് വഹിച്ചു. ലഘുചിത്രം|Black francolin ലഘുചിത്രം|Lesser whistling duck ലഘുചിത്രം|The red-necked falcon
തൃക്കളയൂർ മഹാദേവ ക്ഷേത്രം
കോഴിക്കോട് - മലപ്പുറം ജില്ലകളുടെ അതിർത്തിയിൽ കോഴിക്കോട് ജില്ലയിലെ കൊടിയത്തൂർ പഞ്ചായത്തിലും മലപ്പുറം ജില്ലയിലെ കീഴുപറമ്പ് പഞ്ചായത്തിലുമായി തൃക്കളയൂരിൽ സ്ഥിതി ചെയ്യുന്ന ഒരു ക്ഷേത്രമാണ് തൃക്കളയൂർ ശ്രീ മഹാദേവക്ഷേത്രം. ബ്രിട്ടീഷ് ഭരണകാലത്തെ മലബാർ ജില്ലാകലക്ടറായ വില്ല്യംലോഗൻറെ മലബാർ മാന്വൽ എന്ന ഗ്രന്ഥത്തിൽ ഈ ക്ഷേത്രത്തെ പരാമർശിക്കുന്നു. ഏറനാട് താലൂക്കിലെ മുഴുവൻ ഭൂമിയുടെയും ഉടമസ്ഥത ഈ ക്ഷേത്രത്തിനായിരുന്നു. 1840ൽ ഇംഗ്ലീഷ് ഈസ്റ്റിന്ത്യാ കമ്പനിയുമായുള്ള കരാർപ്രകാരം 10000 ഏക്കർ സ്ഥലം മരം നടുന്നതിനു നൽകി. ഇന്നത്തെ കനോലി പ്ലോട്ട് ഈ കരാറിലെ സ്ഥലത്താണ്. ബ്രിട്ടീഷ്ഭരണ കാലത്ത് ക്ഷേത്രഗോപുരത്തിൽ തമ്പടിച്ച കലാപകാരികളെ തുരത്താൻ ഡൈനാമിറ്റ് ബേംബിട്ടു ഗോപുരം തകർത്തു ഇന്ത്യയിൽ ആദ്യമായി ഡയനാമിട്ടത് ഇവിടെയാണ്. പ്രസിദ്ധ ചരിത്രകാരൻ ശ്രീ വി കെ ശ്രീധരമേനോന്റെ കേരള ചരിത്രത്തിൽ തൃക്കളയൂർ ക്ഷേത്രമതിലിനെ ആനവയർ മതിൽ എന്നു പരാമർശിക്കുന്നു,
ഓവേറിയൻ അപ്പോപ്ലെക്സി
അണ്ഡാശയത്തിലെ പൊടുന്നനെയുള്ള വിള്ളലാണ് ഓവേറിയൻ അപ്പോപ്ലെക്സി. സാധാരണയായി ഒരു സിസ്റ്റിന്റെ സ്ഥലത്ത്, അണ്ഡാശയ കോശത്തിലെ രക്തസ്രാവം കൂടാതെ/അല്ലെങ്കിൽ ഇൻട്രാപെരിറ്റോണിയൽ രക്തസ്രാവവും.
രോഗകാരി
അണ്ഡാശയ കോശങ്ങളിലെ ഡിസ്ട്രോഫിക്, സ്ക്ലിറോട്ടിക് മാറ്റങ്ങൾ, ഗർഭാശയത്തിലെ നിശിതവും വിട്ടുമാറാത്തതുമായ കോശജ്വലന പ്രക്രിയകൾ, അല്ലെങ്കിൽ പോളിസിസ്റ്റിക് ഓവറി സിൻഡ്രോം, മറ്റ് ചില രോഗങ്ങൾ, അണ്ഡോത്പാദനത്തെ ഉത്തേജിപ്പിക്കുന്ന മരുന്നുകളുടെ ഫലം, അണ്ഡോത്പാദന പ്രക്രിയയിലെ ചില ക്രമക്കേടുകൾ, കോർപ്പസ് ല്യൂട്ടിയം രൂപീകരണം.
അവലംബം
വർഗ്ഗം:സ്ത്രീരോഗങ്ങൾ
താമിക ഡാനിയേൽ മല്ലോറി
ഒരു അമേരിക്കൻ പൊതുപ്രവർത്തകയാണ് താമിക ഡാനിയേൽ മല്ലോറി (ജനനം:1980 സെപ്റ്റംബർ 4) 2017 ലെ വനിതാ മാർച്ചിലെ പ്രമുഖ സംഘാടകരിലൊരാളായിരുന്നു ഇവർ. അതിനായി അവരെയും മറ്റ് മൂന്ന് സഹ പ്രവർത്തകരെയും ആ വർഷത്തെ അമേരിക്കൻ ന്യൂസ് മാഗസിൻ ടൈം 100 അംഗീകരിച്ചു. തോക്ക് നിയന്ത്രണം,ഫെമിനിസം, ബ്ലാക്ക് ലൈവ്സ് മാറ്റെർ പ്രസ്ഥാനം എന്നിവയുടെ വക്താവാണ് താമിക ഡാനിയേൽ മല്ലോറി.
വ്യക്തി ജീവിതം
ന്യൂയോർക്ക് നഗരത്തിലെ ഹാർലെമിൽ സ്റ്റാൻലിയുടെയും വോൺസിൽ മല്ലോറിയുടെയും മകളായി മല്ലോറി ജനിച്ചു. മാൻഹട്ടനിലെ മാൻഹട്ടൻവില്ലെ വീടുകളിൽ വളർന്ന അവർ 14 വയസ്സുള്ളപ്പോൾ ബ്രോങ്ക്സിലെ കോ-ഒപ്പ് സിറ്റിയിലേക്ക് മാറി. അമേരിക്കയിലുടനീളമുള്ള പ്രമുഖ പൗരാവകാശ സംഘടനയായ റെവറന്റ് അൽ ഷാർപ്‌റ്റന്റെ നാഷണൽ ആക്ഷൻ നെറ്റ്‌വർക്കിന്റെ (എൻ‌എ‌എൻ) സ്ഥാപക അംഗങ്ങളും പ്രവർത്തകരും ആയിരുന്നു അവളുടെ മാതാപിതാക്കൾ. മാതാപിതാക്കളുടെ നാഷണൽ ആക്ഷൻ നെറ്റ്‌വർക്കിന്റെ പ്രവർത്തനങ്ങൾ,സാമൂഹ്യനീതിയിലും പൗരാവകാശങ്ങളിലുമുള്ള മല്ലോറിയയുടെ താൽപ്പര്യങ്ങളെയും സ്വാധീനിച്ചു.
മല്ലോരിയുടെ മകളാണ്  താരിഖ്. മകന്റെ പിതാവ് ജേസൺ റയാൻസ് 2001 ൽ കൊല്ലപ്പെട്ടു. ഈ ദുരന്തത്തോട് ട് പ്രതികരിക്കാൻ നാഷണൽ ആക്ഷൻ നെറ്റ്‌വർക്കുമായുള്ള തന്റെ അനുഭവം തന്നെ പഠിപ്പിച്ചുവെന്ന് മല്ലോറി വിശദീകരിക്കുന്നു. അവളുടെ മകൻനാഷണൽ ആക്ഷൻ നെറ്റ്‌വർക്കിന്റെ അംഗമായിരുന്നു.
രാഷ്ട്രീയ പ്രവർത്തനം
പൗരാവകാശ പ്രസ്ഥാനത്തെക്കുറിച്ച് കൂടുതലറിയാൻ മല്ലോരി പതിനൊന്നാം വയസ്സിൽ തന്നെ നാഷണൽ ആക്ഷൻ നെറ്റ്‌വർക്കിൽ അംഗമായി.മല്ലോറിക്ക് 15 വയസ്സ് തികയുമ്പോഴേക്കും അവൾ നാഷണൽ ആക്ഷൻ നെറ്റ്‌വർക്കിലെ ഒരു സന്നദ്ധ പ്രവർത്തകയായി മാറിയിരുന്നു. 2011 ൽ നാഷണൽ ആക്ഷൻ നെറ്റ്‌വർക്കിലെ ഏറ്റവും പ്രായം കുറഞ്ഞ എക്സിക്യൂട്ടീവ് ഡയറക്ടറായി മല്ലോരി. 14 വർഷത്തോളം നാനിൽ പ്രവർത്തിച്ച ശേഷം സ്വന്തം സാമൂഹ്യപ്രവർത്തന ലക്ഷ്യങ്ങൾ പിന്തുടരാനായി മല്ലോരി 2013 ൽ എക്സിക്യൂട്ടീവ് ഡയറക്ടർ സ്ഥാനത്ത് നിന്ന് പിൻവാങ്ങി. പക്ഷേ അപ്പോഴും നാഷണൽ ആക്ഷൻ നെറ്റ്‌വർക്കിന്റെ പ്രവർത്തനങ്ങളിൽ പങ്കെടുക്കുകയും റാലികളിൽ പങ്കെടുക്കുകയും അംഗങ്ങളെ നിയമിക്കുകയും ചെയ്തിരുന്നു.
അനുബന്ധം
വർഗ്ഗം:1980-ൽ ജനിച്ചവർ വർഗ്ഗം:അമേരിക്കൻ വനിതാ പ്രവർത്തകർ
മൈക്രോസോഫ്റ്റ് ഹോളോലെൻസ്
2019 ഫെബ്രുവരി 24 ന് സ്പെയിനിലെ ബാഴ്‌സലോണയിൽ നടന്ന മൊബൈൽ വേൾഡ് കോൺഗ്രസിൽ ഹോളോ ലെൻസ് 2 പ്രഖ്യാപിച്ചു, പ്രീഓഡർ ചെയ്താൽ 3500 ഡോളറിന് ലഭ്യമാണ്.
വിവരണം
ക്രമീകരിക്കാവുന്ന, കുഷ്യൻ ഉള്ള അകത്തെ ഹെഡ്‌ബാൻഡുമായി ബന്ധിപ്പിച്ചിരിക്കുന്ന ഒരു ഹെഡ്-മൗണ്ടഡ് ഡിസ്പ്ലേ യൂണിറ്റാണ് ഹോളോലെൻസ്, അത് ഹോളോലെൻസിനെ മുകളിലേക്കും താഴേക്കും അതുപോലെ മുന്നോട്ടും പിന്നോട്ടും ചരിക്കാൻ കഴിയും. ഈ യൂണിറ്റ് ധരിക്കുന്നതിന്, ഉപയോക്താവ് അവരുടെ തലയിൽ ഹോളോലെൻസ് ഘടിപ്പിക്കുന്നു, ഹെഡ്‌ബാൻഡിന്റെ പിൻഭാഗത്ത് ഒരു അഡ്ജസ്റ്റ്‌മെന്റ് വീൽ ഉപയോഗിച്ച് ക്രൗണിന് ചുറ്റും സുരക്ഷിതമാക്കുന്നു, സൗകര്യത്തിനായി വിസർ ചരിക്കുന്നതിന് മുമ്പ് കണ്ണുകളുടെ മുൻഭാഗത്തേക്ക് യൂണിറ്റിന്റെ ഭാരം തുല്യമാക്കുകയും വിതരണം ചെയ്യുകയും ചെയ്യുന്നു . യൂണിറ്റിന്റെ മുൻവശത്ത് പ്രോസസ്സറുകൾ, ക്യാമറകൾ, പ്രൊജക്ഷൻ ലെൻസുകൾ എന്നിവയുൾപ്പെടെ നിരവധി സെൻസറുകളും അനുബന്ധ ഹാർഡ്‌വെയറുകളും ഉണ്ട്. വൈസറിന് നിറം നൽകിയിരിക്കുന്നു; വൈസറിൽ ഒരു ജോടി സുതാര്യമായ കോമ്പിനർ ലെൻസുകൾ ഘടിപ്പിച്ചിരിക്കുന്നു, അതിൽ പ്രൊജക്റ്റ് ചെയ്ത ചിത്രങ്ങൾ താഴത്തെ പകുതിയിൽ പ്രദർശിപ്പിക്കും. ഹോളോലെൻസ് ഇന്റർപപ്പില്ലറി ഡിസ്റ്റൻസ്(IPD)അല്ലെങ്കിൽ ഉപയോക്താവിന്റെ കാഴ്ചയിലേക്ക് കാലിബ്രേറ്റ് ചെയ്തിരിക്കണം.
വശത്തിന്റെ താഴത്തെ അരികുകളിൽ, ഉപയോക്താവിന്റെ ചെവിക്ക് സമീപം, ഒരു ജോടി ചെറുതും ചുവന്നതുമായ 3ഡി ഓഡിയോ സ്പീക്കറുകൾ ഉണ്ട്. സാധാരണ ശബ്ദ സംവിധാനങ്ങൾക്കെതിരെ മത്സരിക്കുന്ന സ്പീക്കറുകൾ ബാഹ്യ ശബ്ദങ്ങളെ തടസ്സപ്പെടുത്തുന്നില്ല, മാത്രമല്ല പരിസ്ഥിതിയോടൊപ്പം തന്നെ വെർച്വൽ ശബ്ദങ്ങൾ കേൾക്കാൻ ഉപയോക്താവിനെ അനുവദിക്കുന്നു. തലയുമായി ബന്ധപ്പെട്ട ട്രാൻസ്ഫർ ഫംഗ്‌ഷനുകൾ ഉപയോഗിച്ച്, ഹോളോലെൻസ് ബൈനറൽ ഓഡിയോ ജനറേറ്റുചെയ്യുന്നു, ഇതിന് സ്പേഷ്യൽ ഇഫക്റ്റുകൾ അനുകരിക്കാനാകും; അതായത്, ഉപയോക്താവിന്, വെർച്വൽ പിൻപോയിന്റിൽ നിന്നോ ലൊക്കേഷനിൽ നിന്നോ വരുന്നതുപോലെ, ഒരു ശബ്‌ദം മനസ്സിലാക്കാനും കണ്ടെത്താനും കഴിയും.
മുകളിലെ അറ്റത്ത് രണ്ട് ജോഡി ബട്ടണുകൾ ഉണ്ട്: ഇടത് ചെവിക്ക് മുകളിൽ ബ്രൈറ്റ്നസ്സ് ബട്ടണുകൾ ഉണ്ട്, വലതു ചെവിക്ക് മുകളിൽ വോളിയം ബട്ടണുകളും സ്ഥിതിചെയ്യുന്നു. തൊട്ടടുത്തുള്ള ബട്ടണുകൾ വ്യത്യസ്ത ആകൃതിയിലാണ്-ഒരു കോൺകേവ്, ഒരു കോൺവെക്സ്-അതുവഴി ഉപയോക്താവിന് അവയെ സ്പർശനത്തിലൂടെ വേർതിരിച്ചറിയാൻ കഴിയും.
ഇടത് കൈയുടെ അറ്റത്ത് ഒരു പവർ ബട്ടണും, ചെറിയ വ്യക്തിഗത എൽഇഡി(LED)നോഡുകൾ, സിസ്റ്റം സ്റ്റാറ്റസ് സൂചിപ്പിക്കാൻ ഉപയോഗിക്കുന്നു, അതുപോലെ തന്നെ പവർ മാനേജ്‌മെന്റിനും, ബാറ്ററി ലെവലും പവർ/സ്റ്റാൻഡ്‌ബൈ മോഡും സൂചിപ്പിക്കുന്നു. യുഎസ്ബി 2.0(USB 2.0)മൈക്രോ-ബി റെസ്പെറ്റക്കിൾ താഴെയുള്ള എഡ്ജിൽ സ്ഥിതിചെയ്യുന്നു. വലതു കൈയുടെ താഴത്തെ അറ്റത്ത് 3.5 എംഎം ഓഡിയോ ജാക്ക് സ്ഥിതിചെയ്യുന്നു.
ഹാർഡ്‌വെയർ
ഹോളോലെൻസിൽ ഒരു ഇനർഷ്യൽ മെഷർമെന്റ് യൂണിറ്റ് (IMU) (ഒരു ആക്‌സിലറോമീറ്റർ, ഗൈറോസ്‌കോപ്പ്, ഒരു മാഗ്നെറ്റോമീറ്റർ എന്നിവ ഉൾപ്പെടുന്നു) നാല് "പരിസ്ഥിതി മനസ്സിലാക്കൽ" സെൻസറുകൾ (ഓരോ വശത്തും രണ്ട്), 120°×120° ഉള്ള ഊർജ്ജ-കാര്യക്ഷമമായ ഡെപ്ത് ക്യാമറ വ്യൂ ആംഗിൾ, 2.4-മെഗാപിക്സൽ ഫോട്ടോഗ്രാഫിക് വീഡിയോ ക്യാമറ, നാല് മൈക്രോഫോൺ അറേ, ഒരു ആംബിയന്റ് ലൈറ്റ് സെൻസർ മുതലയാവയും ഉൾപ്പെടുന്നു.
അവലംബം
വർഗ്ഗം:മൈക്രോസോഫ്റ്റ് വർഗ്ഗം:വിൻഡോസ് 10
സന്തോഷ് തോട്ടിങ്ങൽ
മലയാളം കമ്പ്യൂട്ടിങ്ങ് രംഗത്തിന് കാതലായ സംഭാവനകൾ നൽകിയിട്ടുള്ള ഒരു സാങ്കേതിക വിദഗ്ദ്ധനാണ് സന്തോഷ് തോട്ടിങ്ങൽ. 2019 ൽ രാഷ്ട്രപതിയുടെ മഹർഷി ബാദരായൺ വ്യാസ് സമ്മാൻ അദ്ദേഹത്തിനു ലഭിച്ചിട്ടുണ്ട്.
ജീവിതരേഖ
ഓൺലൈൻ സർവവിജ്ഞാനകോശമായ വിക്കിപീഡിയയുടെ ഭാഷാസാങ്കേതികവിദ്യാവിഭാഗം പ്രിൻസിപ്പൽ സോഫ്റ്റ്‌വെയർ എൻജിനിയറാണ്. ചിലങ്ക, മഞ്ജരി എന്നീ രണ്ടു മലയാളം ഫോണ്ടുകൾ അദ്ദേഹം രൂപകൽപന ചെയ്തിട്ടുണ്ട്. ഭാഷകളുടെ നിവേശനരീതികൾ, അകാരാദിക്രമം, ഹൈഫണേഷൻ, ഫോണ്ടുകൾ, ചിത്രീകരണം, ടെക്സ്റ്റ് ടു സ്പീച്ച്, പരിഭാഷ, പ്രാദേശികവത്കരണം, മാനകീകരണം, ഡിജിറ്റൈസേഷൻ എന്നിങ്ങനെ മലയാളം കമ്പ്യൂട്ടിങ്ങ് രംഗത്തെ നിരവധി മേഖലകളിൽ സംഭാവനകൾ നൽകിയിട്ടുണ്ട്.
അവലംബം
വർഗ്ഗം:സാങ്കേതികവിദഗ്ദ്ധർ വർഗ്ഗം:മലയാളം കമ്പ്യൂട്ടിങ്ങ് വർഗ്ഗം:മഹർഷി ബാദരായൺ വ്യാസ് സമ്മാൻ ലഭിച്ചവർ വർഗ്ഗം:മലയാളം വിക്കിപീഡിയരെ കുറിച്ചുള്ള ലേഖനങ്ങൾ
കകുങ് നദി
ഇന്തോനേഷ്യയിലെ ജക്കാർത്തയിലെ സ്പെഷ്യൽ കാപിറ്റൽ റിപ്പബ്ലിക്കിന്റെ കിഴക്കൻ ഭാഗമായ ബേകാസി, പടിഞ്ഞാറൻ ജാവ എന്നിവിടങ്ങളിൽ സ്ഥിതിചെയ്യുന്ന ഒരു നദിയാണ് കകുങ് നദി. കിഴക്കൻ പ്രളയക്കനാലിലെ ബൻജിർ കനാൽ തിമൂർ വഴിയാണ് നദിയുടെ താഴ്ന്ന ഭാഗങ്ങൾ തിരിച്ചിട്ടുള്ളത്. ഈ നദി പതിവായി ബേക്കസി നഗരത്തിലും ജക്കാർത്തയിലും വെള്ളപ്പൊക്കം സൃഷ്ടിക്കുന്നു.
ചരിത്രം
ജടികരമത്ത് ഡാൻ ബുറാൻ എന്നിവ കക്കുങിനടുത്ത രണ്ടു നദികളാണ്. ബേകാസിയിൽ നിന്നൊഴുകി തുടങ്ങുകയും മാരുണ്ട ജില്ലയിൽ ജക്കാർത്ത ബേയിലേക്ക് ഒഴുകുന്നതുവരെ കകുങ് ചാൽ വഴിയും ഇപ്പോൾ ബഞ്ചിർ കനാൽ തിമൂർ വഴിയും പരസ്പരം ബന്ധിപ്പിക്കുകയും ചെയ്യുന്നു. കഴിഞ്ഞ കാലത്ത് മൂന്ന് നദികളും ഈ പ്രദേശത്തെ കുടിവെള്ളവും കൃഷിയ്ക്കാവശ്യമായ വെള്ളവും വിതരണം ചെയ്തിരുന്നു. മകസർ ജില്ലയിലും, കക്കൗംഗ് ജില്ലയിലും സിപ്പിനാങ്ങ് മെലായുവിലും ആരോ ഉപേക്ഷിച്ചുപോയ നെൽവയലുകൾ ഇപ്പോഴും കാണാം.
1990-ൽ കൂടുതൽ ആളുകൾ പുലോഗേബങ്ങിൽ അധിനിവേശം നടത്തി. നെൽപ്പാടങ്ങൾ കൂടുതലും വീടുകളായി രൂപാന്തരപ്പെട്ടു. അന്നുമുതൽ കക്കുങ് നദി മഴക്കാലത്ത് പലപ്പോഴും കര കവിഞ്ഞൊഴുകുകയും വെള്ളപ്പൊക്കമുണ്ടാകുകയും ചെയ്തിരുന്നു. അംബൺ, പറ്റിമുറ യൂണിവേഴ്സിറ്റിയിലെ പീറ്റേഴ്സ് ജെ കുനു, എച്ച് ലിലോൽടെറി, എന്നിവരുടെ ഗവേഷണത്തിന്റെ അടിസ്ഥാനത്തിൽ നഗര വികസനത്തിന്റെ ഫലമായി ജക്കാർത്തയുടെ 85% ഭൂമിയും ഉപരിതല ജലത്തെ ആഗിരണം ചെയ്യാത്തതിനാൽ പതിവായി വെള്ളപ്പൊക്കം ഉണ്ടാകുന്ന അവസ്ഥയിലായിരുന്നു. ഒരു വെള്ളപ്പൊക്ക നിയന്ത്രിത കനാലായ ബൻജിർ കനാൽ തിമൂർ നിർമ്മിച്ചതാണ് പരിഹാരത്തിനുള്ള ഏക മാർഗ്ഗം. കകുങ്, ബുവാരൻ, ജരി ക്രാമാറ്റ്, സുൻട്ടർ, സിപിനാങ് നദികൾ നദീതീരത്ത് മുറിഞ്ഞ് ചെറിയ ചാലുകളായി ഒഴുകി. അതു വഴി വെള്ളപ്പൊക്കത്തിന്റെ ആഘാതം കുറയ്ക്കുകയും ചെയ്തു. പുലോഗേബാങിലെ പഴയ കകുങ് നദിയുടെ ഒഴുക്ക് വെള്ളപ്പൊക്ക നിയന്ത്രണ കനാൽ ബൻജിർ കനാലായ തിമൂർ വെട്ടിക്കുറച്ചതിനു ശേഷം, പഴയ ഭൂപടങ്ങളിൽ കനാലിൽ നിന്ന് ഒഴുകിയിറങ്ങിയ ഒരു ചെറിയ അരുവിയായി മാത്രം കകുങ് നദി അറിയപ്പെടുന്നു. എന്നിരുന്നാലും, വാസ്തവത്തിൽ ഈ അരുവി 1 മീറ്റർ വീതിയോടെ 300 മീറ്ററാണ് തിമൂർ കനാൽ തീരത്തുനിന്ന് ഒഴുകുന്നത്. നിലവിൽ, ബൻജിർ കനാൽ തിമൂരിലേക്ക് ഒഴുകുന്ന പഴയ നദി വ്യവസായവും ഗാർഹിക മാലിന്യവും മൂലം ഒരു ഡ്രെയിനേജ് ആയി രൂപാന്തരപ്പെട്ടിരിക്കുന്നു. ഇത് നദിയുടെ ഗുണനിലവാരത്തെ ദോഷകരമായി ബാധിക്കുന്നു, കറുത്തിരുണ്ടതും അസുഖകരവുമായ ഗന്ധത്തിനും കാരണമാകുന്നു.
ഹൈഡ്രോളജി
154.78 ച.കി.മീറ്ററിലെ നീർത്തട പ്രദേശത്ത് (ഇന്തോനേഷ്യ: ദീറ ആലിരൻ സങ്ഹായി) 39.59 കിലോമീറ്റർ ദൈർഘ്യമുള്ള കകുങ് നദി കാണപ്പെടുന്നു. ദിവസേന ശരാശരി 142 മി.മീ., മഴയും പീക്ക് ഡെബിറ്റ് 60 m³ ആണ്.
ഭൂമിശാസ്ത്രം
ജാവയിലെ വടക്കുപടിഞ്ഞാറൻ മേഖലയിൽ പ്രധാനമായും ഉഷ്ണമേഖലാ മഴക്കാട് കാലാവസ്ഥ പ്രദേശമായ ഉഷ്ണമേഖലാ മഴക്കാടുകളിലൂടെ ആണ് നദികൾ ഒഴുകുന്നത്. (കോപ്പൻ-ഗെയ്ജർ കാലാവസ്ഥാ വ്യതിയാനത്തെ Af എന്ന് നിർദ്ദേശിക്കുന്നു) ഈ സമയത്തെ ശരാശരി താപനില 26 ഡിഗ്രി സെൽഷ്യസ് ആണ്. ചൂടേറിയ മാസമായ ഓഗസ്റ്റിൽ, ശരാശരി താപനില 28 ഡിഗ്രി ആണ്. ഏറ്റവും തണുപ്പേറിയ ഏപ്രിൽ മാസത്തെ താപനില 24°C ആണ്. ശരാശരി വാർഷിക മഴ 3674 മില്ലീമീറ്റർ. ആണ്. ഈർപ്പമുള്ള കാലാവസ്ഥയിൽ ഡിസംബറിൽ ശരാശരി 456 മില്ലിമീറ്റർ മഴയാണ്. ഏറ്റവും കൂടുതൽ മഴ ലഭിക്കുന്നത് 87 മില്ലിമീറ്റർ മഴ സെപ്തംബർ മാസത്തിൽ ആണ്.
അവലംബം
വർഗ്ഗം:ജക്കാർത്തയിലെ നദികൾ വർഗ്ഗം:ജക്കാർത്തയുടെ ഭൂമിശാസ്ത്രം
തേർത്തല്ലി
ഇന്ത്യൻ സംസ്ഥാനമായ കേരളത്തിലെ കണ്ണൂർ ജില്ലയിലെ ഒരു ചെറിയ ഗ്രാമമാണ് തേർത്തല്ലി.
മലയോര ഭൂപ്രദേശത്ത് സ്ഥിതി ചെയ്യുന്ന ഒരു കുന്നിൻ പ്രദേശമാണിത്. കൃഷി ഒരു പ്രധാന വരുമാന മാർഗമാണ്.
മധ്യതിരുവിതാംകൂറിൽ നിന്ന് പതിറ്റാണ്ടുകൾക്ക് മുമ്പ് കുടിയേറിയ കർഷകരുടെ കുടുംബങ്ങൾ ഉൾപ്പെടുന്നതാണ് തേർത്തല്ലി.
സ്ഥാനം
കണ്ണൂരിലെ ജില്ലാ ആസ്ഥാനത്ത് നിന്ന് 50 കിലോമീറ്റർ (വഴി ചപ്പാരപ്പടവ്) അകലെയാണ് തേർത്തല്ലി സ്ഥിതി ചെയ്യുന്നത്. മലബാർ ഹിൽ ഹൈവേയിലാണ് (SH59) ഇത് സ്ഥിതി ചെയ്യുന്നത്.
ആരോഗ്യം
ശൂന്യം|ലഘുചിത്രം|275x275ബിന്ദു| സി പി ആയുർവേദ ആശുപത്രി, റായരോം തേർത്തള്ളിയിലെ ഭൂരിഭാഗം ആളുകളും കൃഷിയോ ചെറുകിട കച്ചവടമോ ചെയ്യുന്നവരാണ്. ഇന്ത്യയുടെ വടക്കൻ ഭാഗങ്ങളിൽ സ്ഥിതി ചെയ്യുന്ന വ്യവസായങ്ങളിലേക്ക് റബ്ബർ, തേങ്ങ, കൊപ്ര, കുരുമുളക്, അരിക്കാ പരിപ്പ് തുടങ്ങിയ മലയോര ഉൽപ്പന്നങ്ങൾ കയറ്റുമതി ചെയ്യുന്നതിന് പേരുകേട്ട പ്രദേശമാണിത്. തിരുവിതാംകൂർ പ്രദേശത്ത് നിന്ന് 1940 കളിലും 1950 കളിലും നിരവധി ആളുകൾ തേർത്തള്ളിയിലേക്ക് കുടിയേറി, നിലവിൽ പ്രാദേശിക സമ്പദ്‌വ്യവസ്ഥയിൽ വലിയ പങ്ക് വഹിക്കുന്നു.
മതം
തേർത്തള്ളി ഗ്രാമത്തിൽ ഹിന്ദുക്കളും ക്രിസ്ത്യാനികളും മുസ്ലീങ്ങളും ഉണ്ട്. ഭൂരിഭാഗവും മധ്യതിരുവിതാംകൂറിൽ നിന്ന് കുടിയേറിയ ക്രിസ്ത്യാനികളാണ്, പ്രത്യേകിച്ച് കോട്ടയം, പാലാ മേഖലയിൽ നിന്ന് ഹിന്ദുക്കളും.
പ്രധാന ആരാധനാ കേന്ദ്രങ്ങൾ ഉൾപ്പെടുന്നു
ഗതാഗതം
ഈ പ്രദേശത്തെ ഗതാഗതം പ്രധാനമായും തളിപ്പറമ്പ് ബസ് സ്റ്റാൻഡ് കേന്ദ്രീകരിച്ചാണ് നടക്കുന്നത്.
മലബാർ ഹിൽ ഹൈവേ (SH59) തേർത്തല്ലി ടൗണിലൂടെ കടന്നുപോകുന്നു. തേർത്തള്ളി ഗ്രാമം തളിപ്പറമ്പ് വഴി NH-66 വഴി ഇന്ത്യയുടെ മറ്റ് ഭാഗങ്ങളുമായി ബന്ധിപ്പിക്കുന്നു.
റഫറൻസുകൾ
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
മില്ല ജോവോവിച്ച്
ഒരു അമേരിക്കൻ ചലച്ചിത്ര നടിയും മോഡലും പാട്ടുകാരിയുമാണ് മില്ല ബോഗ്ഡനോവ ജോവോവിച്ച് ഇംഗ്ലീഷ്:Milica Bogdanovna Jovovich (ജനനം ഡിസംബർ 17 1975), കൂടുതലും അ റിയപ്പെടുന്നത് മില്ല ജോവോവിച്ച് എന്നാണ്. നിരവധി സയൻസ് ഫിക്ഷൺ ആക്ഷൻ സിനിമകളിൽ അഭിനയിച്ച മില്ല ഫോർബ്സ് മാസികയുടെ 2004 ലക്കത്തിൽ ലോകത്തിലെ ഏറ്റവും സമ്പാദിക്കുന്ന മോഡൽ ആയി വിലയിരുത്തപ്പെട്ടു.
ജീവിതരേഖ
1975 ഡിസംബർ 17 നാണ് മില്ല ജനിക്കുന്നത്. യുക്രെയിനിലെ കീയ്വ് എന്ന സ്ഥലത്താണ് മാതാപിതാക്കളായാ ബോഗ്ഡൻ ജോവോവിച്ചും റഷ്യൻ അഭിനേത്രിയായ ഗലിനയും ജീവിച്ചിരുന്നത്. പിതാവ് ഒരു ഭിഷഗ്വരൻ ആയിരുന്നു. മില്ലയുടെ അമ്മയുടെ പൂർവ്വികർ റഷ്യയിലെ തുല നഗരത്തിൽ നിന്നും അച്ഛന്റെ പൂർവ്വികർ മൊണ്ടിനെഗ്രോയിലെ വാസീജെവിച്ചി വംശത്തിൽ പെട്ടവരുമാണ്. മില്ല തന്റെ കുട്ടിക്കാലം അമ്മയുടെ സ്വന്തനാടായ മോസ്കോവിലാണ് ചിലവിട്ടത്.
1980 ൽ മില്ലക്ക് 5 വയസ്സുള്ളപ്പോൾ കുടൂംബം സോവിയറ്റ് യൂണിയൻ വിട്ട് ലണ്ടനിലേക്ക് കുടിയേറി. അവർ താമസിയാതെ കാലിഫോർണിയയിലെ സാക്രെമെന്റോയിലേക്ക് കുടിയേറുകയുണ്ടായി. ലോസ് ഏഞ്ചലസിൽ എത്തുന്നതോടെ മില്ലയുടെ മാതാപിതാക്കൾ വിവാഹമോചിതരായി.
അവളുടെ അമ്മ ലോസ് ഏഞ്ചലസിൽ അഭിനയം ലക്ഷ്യമാക്കി പ്രവർത്തിച്ചു എങ്കിലും ഭാഷ പ്രശ്നം മൂലം വലിയ വിജയം കണ്ടില്ല. അവർ കാശിനായി വീടുകൾ വൃത്തിയാക്കുകയും മറ്റും ചെയ്തു. മാതാപിതാക്കൾ രണ്ടു പേരും സംവിധായകൻ ബ്രയാൻ ഡി പാൽമക്കു വേണ്ടീ ഭക്ഷണം ഉണ്ടാക്കുന്ന ജോലി ചെയ്തവരാണ്. 1994 ൽ മില്ലയുടെ അച്ഛനെ ഇൻഷുറൻസ് തട്ടിപ്പിൽ പങ്കുണ്ടെന്ന് കണ്ടെത്തിൽ 20 വർഷം ജയിൽ തടവിനു ശിക്ഷിച്ചു. പക്ഷെ അദ്ദേഹം 5 വർഷത്തിനു ശേഷം ജയിൽ മോചിതനായി.
മില്ല ലോസ് ഏഞ്ചലസിലെ സ്കൂളുകളിൽ ആണ് പഠിച്ചത്. . സോവിയറ്റ് യൂണിയനിൽ നിന്ന് വന്നതുകൊണ്ട് സഹപാഠികൾ മില്ലയെ കൊമ്മി എന്നും റഷ്യൻ ചാര എന്നും മറ്റും വിളിച്ച് കളിയാക്കിയിരുന്നു. 9 ആം വയസ്സും മുതൽ മോഡലിങ്ങ് പരീക്ഷിച്ചു കൊണ്ടിരുന്ന മില്ല 12ആം വയസ്സിൽ എഴാം തരം ഉപേക്ഷിച്ച് മോഡലിങ്ങ് രംഗത്തേക്ക് പൂർണ്ണമായും ഇറങ്ങി. 1994 ൽ മില്ലക്ക് അമേരിക്കൻ പൗരത്വം ലഭിച്ചു.
ടോർ (മത്സ്യം)
സാധാരണയായി മഷീർ എന്ന് അറിയപ്പെടുന്ന സിപ്രിനിഡ് മത്സ്യങ്ങളുടെ ഒരു ജനുസ്സാണ് ടോർ.
വാസിലി അഷായെവ്
വാസിലി അഷായെവ് (Russian: Васи́лий Никола́евич Ажа́ев; born February 12 [O.S. January 30] 1915- April 27, 1968) ഒരു സോവിയറ്റ് എഴുത്തുകാരൻ ആയിരുന്നു. Far from Moscow ആയിരുന്നു അദ്ദേഹത്തിന്റെ പ്രധാന നോവൽ. ഇതിനു 1949ലെ സ്റ്റാലിൻ പ്രൈസ് ലഭിച്ചു. ഈ നോവൽ അനേകം സിനിമകൾക്കും നാടകങ്ങൾക്കും ടി. വി പരിപാടികൾക്കും ഒപെറകൾക്കും അടിസ്ഥാനമായി.
ടോർ (മത്സ്യം)
സ്പീഷീസ്
ഈ ജനുസ്സിൽ നിലവിൽ തിരിച്ചറിയപ്പെട്ട സ്പീഷീസുകളാണ് :
അവലംബം
വർഗ്ഗം:പരലുകൾ
ലീനിയെർ വീഡിയോ എഡിറ്റിംഗ്
പോസ്റ്റ്‌ പ്രൊഡക്ഷൻ ഘട്ടത്തിലെ ഒരു  പ്രക്രിയയാണ് എഡിറ്റിംഗ്. ലീനിയെർ വീഡിയോ എഡിറ്റിംഗ് ആദ്യ കാലങ്ങളിൽ ഉപയോഗിച്ചിരുന്ന രീതിയാണ്  ഫിലിമുകളിൽ  പകർത്തിയ  ദൃശ്യങ്ങളെ വേണ്ടാത്തത്  മുറിച്ചു കളയുകയും വേണ്ടവ കൂട്ടി യോജിപ്പിക്കുകയും ചെയുന്നു എന്നാൽ കമ്പ്യൂട്ടറിന്റെ വരവോടെ എഡിറ്റിംഗ് സുലഭമായി മാറി. ഇപ്പോൾ നോൺ-ലീനിയെർ വീഡിയോ എഡിറ്റിംഗ് ആണ് ഉപയോഗിക്കുന്നത്. ഒരു വീഡിയോ ക്യാമറ, ടേപ്പ്‌ലെസ്സ് കാംകോർഡർ പകർത്തിയതാണോ, അല്ലെങ്കിൽ ഒരു ടെലിവിഷൻ സ്റ്റുഡിയോയിൽ വീഡിയോ ടേപ്പ് റെക്കോർഡറിൽ (VTR) റെക്കോർഡ് ചെയ്‌തതാണോ എന്നത് പരിഗണിക്കാതെ തന്നെ അതിന്റെ ഉള്ളടക്കത്തിൽ ക്രമാനുഗതമായി ആക്‌സസ് ചെയ്യേണ്ടതാണ്.
ഭൂരിഭാഗം വീഡിയോ എഡിറ്റിംഗ് സോഫ്റ്റ്‌വെയറുകളും ലീനിയർ എഡിറ്റിംഗിന് പകരമായി ഉപയോഗിക്കാൻ സാധിച്ചു. മുൻകാലങ്ങളിൽ, ഫിലിം എഡിറ്റിംഗ് ലീനിയർ രീതിയിലാണ് ചെയ്തിരുന്നത്, അവിടെ ഫിലിം റീലുകൾ അക്ഷരാർത്ഥത്തിൽ ടേക്കുകളും സീനുകളും കൊണ്ട് വിഭജിച്ച് നീളമുള്ള സ്ട്രിപ്പുകളായി മുറിക്കുകയും പിന്നീട് ഒരുമിച്ച് ഒട്ടിക്കുകയോ ടേപ്പ് ചെയ്യുകയോ ചെയ്ത് ഫിലിമിന്റെ ലോജിക്കൽ സീക്വൻസ് സൃഷ്ടിക്കുന്നു. ലീനിയർ വീഡിയോ എഡിറ്റിംഗ് കൂടുതൽ സമയമെടുക്കുന്നതും മടുപ്പിക്കുന്നതുമായ ജോലിയാണ്. എന്നിരുന്നാലും, ഇനിപ്പറയുന്ന കാരണങ്ങളാൽ ഇത് ഇന്ന് പ്രസക്തമാണ്: 1990-കളുടെ തുടക്കത്തിൽ കമ്പ്യൂട്ടർ അധിഷ്ഠിത റാൻഡം ആക്സസ് നോൺ-ലീനിയർ എഡിറ്റിംഗ് സിസ്റ്റങ്ങളുടെ (NLE) വരവ് വരെ, ലീനിയർ വീഡിയോ എഡിറ്റിംഗിനെ വീഡിയോ എഡിറ്റിംഗ് എന്ന് വിളിക്കപ്പെട്ടിരുന്നു.
ചരിത്രം
ആധുനിക സാങ്കേതിക മുന്നേറ്റങ്ങളാൽ രൂപാന്തരപ്പെട്ടെങ്കിലും 1950-കളിലെ അതേ രീതിയിലാണ് തത്സമയ ടെലിവിഷൻ ഇപ്പോഴും നിർമ്മിക്കുന്നത്. വീഡിയോ ടേപ്പിന് മുമ്പ്, അതേ ഷോകൾ വീണ്ടും സംപ്രേക്ഷണം ചെയ്യുന്നതിനുള്ള ഒരേയൊരു മാർഗ്ഗം ഒരു കൈനസ്‌കോപ്പ് ഉപയോഗിച്ച് ഷോകൾ ചിത്രീകരിക്കുക എന്നതാണ്, പ്രധാനമായും ഒരു മൂവി ക്യാമറയുമായി പെയർ ചെയ്ത വീഡിയോ മോണിറ്റർ. എന്നിരുന്നാലും, കൈനസ്‌കോപ്പുകൾ (ടെലിവിഷൻ ഷോകളുടെ സിനിമകൾ) വിവിധ തരത്തിലുള്ള ചിത്രങ്ങളുടെ ഡിഗ്രേഡേഷൻ, ഇമേജ് ഡിസ്ട്രോഷൻ, അപ്പാരന്റ് സ്‌കാൻ ലൈനുകൾ മുതൽ കോൺട്രാസ്റ്റിന്റെയും, വിശദാംശങ്ങളുടെ നഷ്‌ടവും വരെ അനുഭവപ്പെട്ടു. കിനസ്കോപ്പുകൾ ഒരു ഫിലിം ലബോറട്ടറിയിൽ പ്രോസസ്സ് ചെയ്യുകയും പ്രിന്റ് ചെയ്യുകയും ചെയ്യേണ്ടി വന്നു, വ്യത്യസ്ത സമയ മേഖലകൾക്കായി നൽകിയ പ്രക്ഷേപണങ്ങൾ വൈകിയതു മൂലം അവ വിശ്വസനീയമല്ലാതാക്കുന്നു.
വുളിമിരി രാമലിംഗസ്വാമി
ഒരു ഇന്ത്യൻ മെഡിക്കൽ ശാസ്ത്രജ്ഞനായിരുന്നു വുളിമിരി രാമലിംഗസ്വാമി (8 ഓഗസ്റ്റ് 1921 - 28 മെയ് 2001). പോഷകാഹാരത്തെക്കുറിച്ചുള്ള അദ്ദേഹത്തിന്റെ പ്രധാന ഗവേഷണം അദ്ദേഹത്തെ നാഷണൽ അക്കാദമി ഓഫ് സയൻസസ്, റഷ്യൻ അക്കാദമി ഓഫ് മെഡിക്കൽ സയൻസസ്, റോയൽ സൊസൈറ്റി ഓഫ് ലണ്ടൻ എന്നിവയിലേക്ക് തിരഞ്ഞെടുത്തു.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ ഡയറക്ടറായും പിന്നീട് ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ഡയറക്ടർ ജനറലായും ഇന്ത്യൻ നാഷണൽ സയൻസ് അക്കാദമി പ്രസിഡന്റായും പ്രവർത്തിച്ചിട്ടുണ്ട്. പോഷകാഹാര കുറവുള്ള മേഖലകളിൽ അന്താരാഷ്ട്ര പ്രശസ്തി നേടിയ അധ്യാപകനായി അദ്ദേഹം കണക്കാക്കപ്പെട്ടു. ശാന്തി സ്വരൂപ് ഭട്നഗർ അവാർഡിന് അർഹനായി. 1967-ൽ സയന്റിഫിക് ആൻഡ് ഇൻഡസ്ട്രിയൽ റിസർച്ച് കൗൺസിൽ നടത്തിയ പദ്മശ്രീ 1969 ൽ, പത്മഭൂഷൺ ആൻഡ് പത്മ വിഭൂഷൺ ഭാരത സർക്കാർ, കെ.കെ. ബിർള ദേശീയ അവാർഡ്, ബസന്തി ദേവി അമിര്ഛംദ് സമ്മാനം (ഐസിഎംആർ) 1966 ൽ. ലിയോൺ ബെർണാഡ് ഫൗണ്ടേഷൻ അവാർഡ് 1976 ലെ ലോകാരോഗ്യ അസംബ്ലി പ്രസിഡന്റ് സർ ഹരോൾഡ് വാൾട്ടർ അദ്ദേഹത്തിന് സമ്മാനിച്ചു.
ആദ്യകാലജീവിതം
ആന്ധ്രപ്രദേശിലെ ശ്രീകാകുളത്ത് ഒരു തെലുങ്ക് കുടുംബത്തിലാണ് അദ്ദേഹം ജനിച്ചത്. അച്ഛൻ സർക്കാർ ഉദ്യോഗസ്ഥനായിരുന്നു. വിശാഖപട്ടണത്തെ ആന്ധ്ര മെഡിക്കൽ കോളേജിൽ നിന്ന് മെഡിക്കൽ വിദ്യാഭ്യാസം നേടിയ അദ്ദേഹം ഓക്സ്ഫോർഡിലേക്ക് സ്കോളർഷിപ്പ് നേടി.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ (എയിംസ്) ഡയറക്ടറായശേഷം 1969-1979 ൽ 10 വർഷം ഇൻസ്റ്റിറ്റ്യൂട്ടിൽ സേവനമനുഷ്ഠിച്ചു). ന്യൂഡൽഹിയിലെ ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ഡയറക്ടർ ജനറലായി. അദ്ദേഹത്തിന്റെ മഹത്തായ സേവനത്തിന്റെ സ്മരണയ്ക്കായി ഇന്ത്യൻ കൗൺസിൽ ഓഫ് മെഡിക്കൽ റിസർച്ച് കെട്ടിടത്തിന് (രാമലിംഗസ്വാമി ഭവൻ) പേര് നൽകാൻ ഇന്ത്യൻ സർക്കാർ തീരുമാനിച്ചു. ഇന്ത്യൻ നാഷണൽ സയൻസ് അക്കാദമി പ്രസിഡന്റായിരുന്നു. ലോകാരോഗ്യ സംഘടനയുടെ പ്രത്യേക ഉപദേശകനും നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജി പ്രസിഡന്റുമായിരുന്നു.
ജനീവയിലെ ഇന്റർനാഷണൽ ടാസ്ക് ഫോഴ്സ് ഓൺ ഹെൽത്ത് റിസർച്ച് ഫോർ ഡവലപ്മെന്റിന്റെ ചെയർമാനായി പ്രവർത്തിച്ചിട്ടുണ്ട് (1990–93). 1992 ഡിസംബറിൽ റോമിൽ നടന്ന ഇന്റർനാഷണൽ ന്യൂട്രീഷൻ കോൺഫറൻസിന്റെ സെക്രട്ടറി ജനറലായിരുന്നു. 1999-ൽ കാനഡയിലെ ഇന്റർനാഷണൽ ഡവലപ്മെന്റ് റിസർച്ച് സെന്ററിലെ (ഐ.ഡി.ആർ.സി) ബോർഡ് ഓഫ് ഗവർണേഴ്‌സിൽ അദ്ദേഹത്തെ നിയമിച്ചു.
പുറത്തേക്കുള്ള കണ്ണികൾ
വർഗ്ഗം:റോയൽ സൊസൈറ്റിയുടെ അംഗങ്ങൾ വർഗ്ഗം:തെലുഗു ജനത വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:2001-ൽ മരിച്ചവർ വർഗ്ഗം:1921-ൽ ജനിച്ചവർ
ജയന്റ് റോബോട്ട്
മിത്സുതേരു യോക്കോഹോമ ജാപ്പനീസ് ഭാഷയിൽ സൃഷ്ടിച്ച സയൻസ് ഫിക്ഷൻ ടെലിവിഷൻ പരമ്പരയാണ് ജയൻ്റ് റോബോ Giant Robo, or (ジャイアントロボ Jaianto Robo). 26 ഭാഗങ്ങളിലുള്ള ഈ പരമ്പര തോയി കമ്പനിയാണ് നിർമ്മിച്ചത്. 1967 ഒക്ടോബർ 11 മുതൽ 1968 എപ്രിൽ 1 വരെ NET ചാനലിൽ പ്രക്ഷേപണം ചെയ്തു. ഈ പരമ്പരയുടെ ഇംഗ്ലീഷിൽ മൊഴിമാറ്റം ചെയ്ത പതിപ്പ് ജോണി സോക്കോ ആൻഡ് ഹിസ് ഫ്ലൈയിങ് റോബോട്ട് എന്ന പേരിൽ പുറത്തിറങ്ങി. ഈ ഇംഗ്ലീഷ് പതിപ്പ്, ദൂരദർശൻ ഇന്ത്യയിലും പ്രക്ഷേപണം ചെയ്തിരുന്നു.
ബാഹ്യ ലിങ്കുകൾ
വർഗ്ഗം:ടെലിവിഷൻ പരമ്പരകൾ
അലക്സാണ്ടർ അംഫിറ്റിയാട്രോവ്
അലെക്സാൻഡെർ അംഫിറ്റിയാട്രോവ്(Amphiteatrof) (Russian: Алекса́ндр Валенти́нович Амфитеа́тров); (December 26, 1862 in Kaluga – February 26, 1938 in Levanto) റഷ്യൻ എഴുത്തുകാരനും നോവലിസ്റ്റും ചരിത്രകാരനും ആയിരുന്നു.
ജീവചരിത്രം
ഒരു പുരോഹിതന്റെ മകനായി ജനിച്ച അദ്ദേഹം ഒരു നിയമവിദഗ്ദ്ധനായാണു പരിശീലനം നേടിയത്. പക്ഷെ പിന്നീട്, ഒരു പത്രപ്രവർത്തകനും അറിയപ്പെടുന്ന നോവലിസ്റ്റുമായി. അന്നത്തെ റഷ്യൻ ചക്രവർത്തിയെ വിമർശിച്ചതിന് പ്രവാസിയായി കഴിയേണ്ടിവന്നു. തുടർന്ന് ഫ്രാൻസ് ഇറ്റലി എന്നിവിടങ്ങളിൽ കഴിഞ്ഞു.
നീറോയെപ്പറ്റിയും ആദ്യ ക്രിസ്തുമതത്തെപ്പറ്റിയും എഴുതാൻ തന്റെ ഇറ്റലിയിലെ പ്രവാസജിവിതത്തിനിടയിൽ കഴിഞ്ഞു.
അവലംബം
വർഗ്ഗം:റഷ്യൻ നോവലെഴുത്തുകാർ വർഗ്ഗം:റഷ്യൻ പത്രപ്രവർത്തകർ വർഗ്ഗം:ഡിസംബർ 26-ന് ജനിച്ചവർ വർഗ്ഗം:1862-ൽ ജനിച്ചവർ വർഗ്ഗം:ഫെബ്രുവരി 26-ന് മരിച്ചവർ വർഗ്ഗം:1938-ൽ മരിച്ചവർ
മെട്രോളജി
അളവെടുപ്പ് എന്നതിനെക്കുറിച്ച് പഠിക്കുന്ന ശാസ്ത്രശാഖയാണ് മെട്രോളജി. മനുഷ്യപ്രവർത്തനങ്ങളെ ഏകോപിപിക്കുന്നതിൽ നിർണായകമായ ഏകകങ്ങളെക്കുറിച്ചുള്ള പൊതുവായ അവബോധം സൃഷ്ടിക്കുന്നതിന് ഈ ശാസ്ത്രശാഖ ശ്രമിച്ചുവരുന്നു. ഫ്രെഞ്ച് വിപ്ലവത്തെ തുടർന്ന് ഫ്രാൻസിലെ അളവെടുപ്പ് ഏകകങ്ങളെ ഏകീകരിക്കാനുള്ള ശ്രമത്തോടെയാണ് ആധുനിക മെട്രോളജി പിറവിയെടുക്കുന്നത്. 1795-ൽ ദശാംശാടിസ്താനത്തിലുള്ള മെട്രിക് വ്യവസ്ഥ രൂപീകരിക്കുന്നതിലേക്ക് ഇത് ചെന്നെത്തി. വിവിധ തരം അളവുകൾക്കായി അവർ മാനദണ്ഡങ്ങൾ നിശ്ചയിച്ചു. ഇതേത്തുടർന്ന് നിരവധി രാജ്യങ്ങൾ മെട്രിക് വ്യവസ്ഥയിലേക്ക് ചേക്കേറിത്തുടങ്ങി. ഇതോടെ രാജ്യങ്ങൾ സ്വീകരിക്കുന്ന ഏകകങ്ങളുടെ മൂല്യം, മറ്റ് സവിശേഷതകൾ എല്ലാം ഏകീകരിക്കാനായി മീറ്റർ കൺവെൻഷൻ എന്ന കൂട്ടായ്മ രൂപപ്പെടുകയും, അതിന്റെ ഫലമായി Bureau International des Poids et Mesures (BIPM) എന്ന ബ്യൂറോ നിലവിൽ വരികയും ചെയ്തു. ഈ ബ്യൂറോ, 1960-ൽ അന്താരാഷ്ട്ര ഏകകവ്യവസ്ഥയായി രൂപാന്തരപ്പെട്ടു.
ഏകകങ്ങളുടെ നിർവ്വചനം, നിർവചിക്കപ്പെട്ട ഏകകങ്ങളുടെ പ്രായോഗിക നടത്തിപ്പ്, പ്രായോഗിക അളവുകളും നിർവചിക്കപ്പെട്ട ഏകകങ്ങളും തമ്മിലുള്ള ഒത്തുനോക്കൽ എന്നിങ്ങനെ പരസ്പരം ബന്ധപ്പെടുന്ന മൂന്ന് പ്രവർത്തനങ്ങളാണ് മെട്രോളജിയുടെ അടിസ്ഥാനം.
മെട്രോളജിയുടെ വിവിധങ്ങളായ വിഭാഗങ്ങളിൽ ഈ മൂന്ന് പ്രവർത്തനങ്ങൾ ഏറിയോ കുറഞ്ഞോ ഉപയോഗിക്കപ്പെടുന്നുണ്ട്. ശാസ്ത്രീയ മെട്രോളജി, പ്രായോഗിക മെട്രോളജി, സാങ്കേതിക- ഇൻഡസ്ട്രിയൽ മെട്രോളജി, ലീഗൽ മെട്രോളജി എന്നിവയാണ് മെട്രോളജിയുടെ പ്രധാനപ്പെട്ട ഉപവിഭാഗങ്ങൾ.
അവലംബം
വർഗ്ഗം:അളവുശാസ്ത്രം
ഗാഗൗസ് ഭാഷ
ഒരു ടർക്കിക്ക് ഭാഷയാണ് ഗാഗൗസ് ഭാഷ (Gagauz language) (Gagauz: Gagauz dili, Gagauzca). മോൾഡോവ, യുക്രൈൻ, റഷ്യ, ടർക്കി എന്നിവിടങ്ങളിലുള്ള ഗാഗൗസ് ജനതയാണ് ഈ ഭാഷ സംസാരിക്കുന്നത്. മോൾഡോവയിലെ സ്വയംഭരണ പ്രദേശമായ ഗാഗൗസിയായിലെ ഔദ്യോഗിക ഭാഷയാണിത്. ടർക്കിക്ക് ഭാഷാഗോത്രത്തിലെ ഓഘുസ് ശാഖയിലാണിതു പെടുന്നത്. അസെറി, ടർക്ക്മെൻ, ക്രിമിയൻ താത്താർ, ടർക്കിഷ് ഇവയും ഈ ഭാഷയെപ്പോലെ ഓഘുസ് ശാഖയിൽപ്പെടും. ഗാഗൗസ് ഭാഷയ്ക്കു രണ്ടു ഭാഷാഭേദങ്ങൾ നിലവിലുണ്ട്. ബൽഗാർ ഗാഗൗസി, തീരദേശ ഗാഗൗസി എന്നിവയാണവ. ഗാഗൗസ് ബാൾക്കൻ ഗാഗൗസ് ടർക്കിഷുമായി വളരെ വ്യത്യസ്തമായ ഭാഷയാണ്.
ജേണൽ ഓഫ് വിമൻസ് ഹെൽത്ത്
<templatestyles src="Module:Infobox/styles.css"> ദി ജേണൽ ഓഫ് വിമൻസ് ഹെൽത്ത്, ഡയഗ്നോസ്റ്റിക് നടപടിക്രമങ്ങളിലെ പുരോഗതി, രോഗങ്ങളുടെ മാനേജ്മെന്റിനുള്ള ചികിത്സാ പ്രോട്ടോക്കോളുകൾ, രോഗി പരിചരണത്തെയും ചികിത്സയെയും ബാധിക്കുന്ന ലിംഗാധിഷ്ഠിത ബയോളജിയിലെ ഗവേഷണം എന്നിവ ഉൾപ്പെടെ സ്ത്രീകളുടെ ആരോഗ്യ സംരക്ഷണത്തിൽ ശ്രദ്ധ കേന്ദ്രീകരിക്കുന്ന പ്രതിമാസ പിയർ-റിവ്യൂഡ് ഹെൽത്ത് കെയർ ജേണലാണ്. 1992-ൽ സ്ഥാപിതമായ ജേണൽ മേരി ആൻ ലീബർട്ട്, ഇൻക് പ്രസിദ്ധീകരിക്കുന്നു. സൂസൻ ജി. കോർൺസ്റ്റീൻ ( വിർജീനിയ കോമൺവെൽത്ത് യൂണിവേഴ്സിറ്റി ) ആണ് ചീഫ് എഡിറ്റർ. അക്കാദമി ഓഫ് വിമൻസ് ഹെൽത്തിന്റെ അമേരിക്കൻ മെഡിക്കൽ വിമൻസ് അസോസിയേഷന്റെയും ഔദ്യോഗിക ജേണലാണിത്.
അമൂർത്തീകരണവും സൂചികയും
ജേണൽ സംഗ്രഹിച്ചതും സൂചികയിലാക്കിയതും: • Index Medicus/MEDLINE/PubMed
• Current Contents/Clinical Medicine
• Current Contents/Social & Behavioral Sciences
• Science Citation Index
• Social Sciences Citation Index
• Prous Science Integrity
• Embase/Excerpta Medica
• Scopus
• CINAHL
• PsycINFO
• CAB Abstracts
• Global Health ജേണൽ സൈറ്റേഷൻ റിപ്പോർട്ടുകൾ പ്രകാരം, ജേണലിന് 201 ഇംപാക്ട് ഫാക്‌ടർ 2.322 ഉണ്ട്, "സ്ത്രീ പഠനം" എന്ന വിഭാഗത്തിലെ 41 ജേണലുകളിൽ 3-ാം സ്ഥാനത്താണ് ഇത്.
ഏജന്റ് ഓറഞ്ച്
കളനാശിനിയായി ഉപയോഗിക്കുന്ന ഒരു രാസവസ്തുവാണ് ഏജന്റ് ഓറഞ്ച്. കളനാശിനികളായ 2,4,5-T യുടേയും 2,4-D യുടേയും തുല്യ അളവിലുള്ള ഒരു മിശ്രിതമാണ് ഇത്.
സസ്യങ്ങളെ കൂട്ടത്തോടെ നശിപ്പിക്കാനും വലിയ മരങ്ങളിൽ പൂർണമായ ഇലപൊഴിച്ചിലിനും ഏജന്റ് ഓറഞ്ചിന് സാധിക്കും. വിയറ്റ്നാം യുദ്ധ കാലത്തു അമേരിക്കൻ പട്ടാളം വ്യാപകമായി ഉപയോഗിച്ച ഒരു രാസവസ്തുവാണ് ഇത്. വൻപിച്ച പാരിസ്ഥിതിക പ്രശ്നത്തിന് പുറമെ മനുഷ്യർക്കും മൃഗങ്ങൾക്കും ഗുരുതരമായ രോഗങ്ങളും വരുത്തിവെക്കുന്ന മാരക രാസവസ്തുവാണ് ഇത്.
പുറത്തേക്കുള്ള കണ്ണികൾ
വർഗ്ഗം:മഴവിൽ കളനാശിനികൾ
ചിറ്റഗോങ്
ബംഗ്ലാദേശിലെ ഒരു പ്രധാന തുറമുഖ നഗരമാണ് ചിറ്റഗോങ്. ബംഗ്ലാദേശിലെ ഏറ്റവും വലിയ രണ്ടാമത്തെ നഗരവുമാണിത്. ചിറ്റഗോങ് ഡിവിഷന്റെ ഭരണ തലസ്ഥാനമാണിത്.
ഭൂമിശാസ്ത്രവും കാലാവസ്ഥയും
ട്രോപ്പിക്കൽ മൺസൂൺ കാലാവസ്ഥയാണിവിടെ കാണുന്നത്. കർണ്ണഫൂലി നദിയുടെ തീരത്താണ് ചിറ്റഗോങ്22.36667°N, 91.8°W. ആകെ വിസ്തീർണ്ണം157 km2. മലനിരകളാൽ ചുറ്റപ്പെട്ടതാണീ നഗരം. ഇവിടെ കൃത്രിമ തടാകങ്ങൾ മാത്രമാണുള്ളത്.
പുറം കണ്ണികൾ
വർഗ്ഗം:തുറമുഖനഗരങ്ങൾ വർഗ്ഗം:ബംഗ്ലാദേശിലെ പട്ടണങ്ങൾ വർഗ്ഗം:മുൻകാല പോർച്ചുഗീസ് കോളനികൾ
ഭൈനി നാഥ്‌
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഭൈനി നാഥ്‌. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഭൈനി നാഥ്‌ സ്ഥിതിചെയ്യുന്നത്. ഭൈനി നാഥ്‌ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഭൈനി നാഥ്‌ ൽ 81 വീടുകൾ ഉണ്ട്. ആകെ ജനസംഖ്യ 422 ആണ്. ഇതിൽ 215 പുരുഷന്മാരും 207 സ്ത്രീകളും ഉൾപ്പെടുന്നു. ഭൈനി നാഥ്‌ ലെ സാക്ഷരതാ നിരക്ക് 72.04 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഭൈനി നാഥ്‌ ലെ 6 വയസ്സിനു താഴെയുള്ള കുട്ടികളുടെ എണ്ണം 56 ആണ്. ഇത് ഭൈനി നാഥ്‌ ലെ ആകെ ജനസംഖ്യയുടെ 13.27 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 248 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 130 പുരുഷന്മാരും 118 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 95.16 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 4.03 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഭൈനി നാഥ്‌ ലെ 164 പേരും പട്ടിക ജാതി വിഭാഗത്തിൽ പെടുന്നു.
നതാലിയ ബറൻസ്കയ
സോവിയറ്റ് ചെറുകഥാകൃത്തും നോവലിസ്റ്റും ആണ് നതാലിയ ബറൻസ്കയ (Наталья Владимировна Баранская; ജനുവരി 31, 1908 – ഒക്ടോബർ 29, 2004 ). 1908ൽ ജനിച്ച നതാലിയ 1928ൽ മോസ്കോ സ്റ്റേറ്റ് യൂണിവേഴ്സിറ്റിയിൽ നിന്നും തത്ത്വശാസ്ത്രത്തിലും വംശശാസ്ത്രത്തിലും ബിരുദം നേടി. 1943ൽ രണ്ടാം ലോകമഹായുദ്ധത്തിൽ അവരുടെ ഭർത്താവു മരിച്ചുപൊയതിനാൽ തന്റെ രണ്ടു കുട്ടികളെ ഒറ്റയ്ക്കു വളർത്തി. അതിനിടയിൽ ബിരുദാനന്തരബിരുദം നേടാൻ അവർക്കായി. പിന്നീട് അവർ മോസ്കോയിലുള്ള പുഷ്കിൻ മ്യൂസിയത്തിൽ എട്ടു വർഷത്തോളം ജോലിചെയ്തു.
അവലംബം
വർഗ്ഗം:1908-ൽ ജനിച്ചവർ വർഗ്ഗം:ജനുവരി 31-ന് ജനിച്ചവർ വർഗ്ഗം:ഒക്ടോബർ 29-ന് മരിച്ചവർ വർഗ്ഗം:2004-ൽ മരിച്ചവർ